|  |  |
| --- | --- |
|  | PATVIRTINTA Molėtų rajono savivaldybės tarybos 2023 m. birželio d. sprendimu Nr. B1- |

**MOLĖTŲ RAJONO SAVIVALDYBĖS**

**2023 METŲ SOCIALINIŲ PASLAUGŲ PLANAS**

**I SKYRIUS**

 **ĮVADAS**

**1. Bendra informacija**

 Vadovaujantis Lietuvos Respublikos socialinių paslaugų įstatymo 13 straipsnio 3 punktu, Molėtų rajono savivaldybė kasmet sudaro ir tvirtina socialinių paslaugų planą. Molėtų rajono savivaldybės 2023 metų socialinių paslaugų planas (toliau – Socialinių paslaugų planas) parengtas vadovaujantis Socialinių paslaugų planavimo metodika, patvirtinta Lietuvos Respublikos Vyriausybės 2006 m. lapkričio 15 d. nutarimu Nr. 1132 „Dėl Socialinių paslaugų metodikos patvirtinimo“, Socialinių paslaugų plano forma ir socialinių paslaugų efektyvumo vertinimo kriterijais, patvirtintais Lietuvos Respublikos socialinės apsaugos ir darbo ministro 2007 m. balandžio 12 d. įsakymu Nr. A1-104 „Dėl socialinių paslaugų plano formos ir socialinių paslaugų efektyvumo vertinimo kriterijų patvirtinimo“ ir kitais teisės aktais.

Socialinių paslaugų planas atitinka:

* 1. Valstybės ilgalaikės raidos strategijos, patvirtintos Lietuvos Respublikos Seimo 2002 m. lapkričio 12 d. nutarimu Nr. IX-1187 „Dėl valstybės ilgalaikės raidos strategijos“, pagrindinį tikslą „Sukurti aplinką plėtoti šalies materialinei ir dvasinei gerovei, kurią apibendrintai nusako žinių visuomenė, saugi visuomenė ir konkurencinga ekonomika“, kryptį „Socialinės paramos plėtra ir skurdo bei socialinės atskirties įveikimas“ ir jos pagrindinius veiksmus „Įvykdyti socialinių paslaugų reformą, kuri apibrėžtų veiksmingesnius socialinių paslaugų organizavimo būdus, skatintų pačius paslaugų gavėjus ieškoti savipagalbos būdų, pertvarkytų paslaugų finansavimą, sukurtų bendrą socialinių paslaugų standartų, kokybės vertinimo ir kontrolės mechanizmą“, „Teikti prevencines ir reabilitacines socialines paslaugas socialinės atskirties grupėms, prievartą ir išnaudojimą patyrusiems, sergantiems priklausomybės ligomis, grįžusiems iš įkalinimo vietų ir kitiems asmenims“, „Geriau panaudoti nevyriausybinių organizacijų išteklius ir gebėjimus socialinei paramai tobulinti“.
	2. Aštuonioliktosios Vyriausybės 2020–2024 metų programos, patvirtintos Lietuvos Respublikos Seimo 2020 m. gruodžio 11 d. nutarimu Nr. XIV-72 „Dėl Lietuvos Respublikos Vyriausybės programos“, veiklos kryptis socialinių paslaugų prieinamumo didinimo pagal individualius asmens poreikius srityje, šeimos puoselėjimo ir vaiko teisių apsaugos srityse.
	3. Molėtų rajono savivaldybės strateginio veiklos plano 2023-2025 metams, patvirtinto Molėtų rajono savivaldybės tarybos 2023 m. vasario 2 d. sprendimu Nr. B1-1 „Dėl Molėtų rajono savivaldybės strateginio veiklos plano 2023-2025 metams patvirtinimo“, 7 programos „Socialinės atskirties mažinimas“ ilgalaikio I prioriteto „Besimokanti, atsakinga ir aktyvi bendruomenė“ 3 tikslo „Užtikrinta visavertė ir saugi socialinė aplinka“ 1 uždavinį „Gerinti socialinių paslaugų prieinamumą ir kokybę“ bei 2 uždavinį „Mažinti socialinę atskirtį“.
	4. Molėtų rajono savivaldybės 2018-2024 metų strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018-2024 metų strateginio plėtros plano patvirtinimo“ (Molėtų rajono savivaldybės tarybos 2020 m. gruodžio 17 d. sprendimo Nr. B1-285 redakcija) 1 prioriteto „Besimokanti, atsakinga ir aktyvi bendruomenė“ 1.3 tikslo „Užtikrinta visavertė ir saugi socialinė aplinka“ 1.3.1 uždavinį „Gerinti socialinių paslaugų kokybę ir prieinamumą“ bei 1.2.2. uždavinį „Mažinti socialinę atskirtį“.

Rengiant Socialinių paslaugų planą vadovautasi Lietuvos Respublikos socialinės apsaugos ir darbo ministerijos, Lietuvos Respublikos statistikos departamento, Molėtų rajono savivaldybės administracijos Socialinės paramos skyriaus, Molėtų socialinės paramos centro ir kitų su socialinių paslaugų teikimu rajone susijusių įstaigų duomenimis.

 Socialinių paslaugų plane vartojamos sąvokos atitinka Lietuvos Respublikos socialinių paslaugų įstatyme ir kituose teisės aktuose apibrėžtas sąvokas.

1. **Socialinių paslaugų teikimo ir plėtros tikslai**

**Socialinių paslaugų teikimo tikslas** – sudaryti sąlygas asmeniui (šeimai) ugdyti ar stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, taip pat padėti įveikti socialinę atskirtį.

**Socialinių paslaugų plėtros tikslai:**

2.1. Užtikrinti nestacionarių socialinių paslaugų teikimą rajono gyventojams taip sudarant jiems sąlygas ugdyti ar stiprinti gebėjimus savarankiškai rūpintis asmeniniu (šeimos) gyvenimu, palaikyti socialinius ryšius su visuomene bei padėti įveikti socialinę atskirtį.

2.2. Užtikrinti stacionarių socialinių paslaugų gavimą Molėtų rajono gyventojams, kai nestacionarios paslaugos neefektyvios, gerinti šių paslaugų kokybę.

2.3. Gerinti teikiamų socialinių paslaugų kokybę bei didinti jų prieinamumą gyventojams.

**3. Socialinių paslaugų plano rengėjai**

Molėtų rajono savivaldybės 2023 metų socialinių paslaugų planą rengė Molėtų rajono savivaldybės administracijos Socialinės paramos skyriaus vedėja Rasa Karūžaitė, Socialinės paramos skyriaus vyr. specialistė-tarpinstitucinio bendradarbiavimo koordinatorė Jūratė Dilienė, Socialinės paramos skyriaus socialinė darbuotoja Zita Vorobjovienė, kartu bendradarbiaujant su Molėtų rajono savivaldybės administracijos skyriais, savivaldybės biudžetinėmis įstaigomis, nevyriausybinėmis ir kitomis organizacijomis.

**II SKYRIUS**

**BŪKLĖS ANALIZĖ**

**4. Molėtų rajono savivaldybės demografinės, ekonominės ir socialinės situacijos įvertinimas**

**Teritorijos ypatumai**

Molėtų rajonas ribojasi su Švenčionių, Vilniaus, Širvintų, Ukmergės, Anykščių ir Utenos rajonais. Geografinė Molėtų rajono padėtis yra labai dėkinga: lengvai pasiekiami didieji Lietuvos miestai: Vilnius – 64 km; Kaunas – 113 km; Klaipėda – 308 km; Utena – 35 km.[[1]](#footnote-1) Molėtų rajone yra 11 seniūnijų, 1 miestas (Molėtai), 5 miesteliai (Alanta, Balninkai, Dubingiai, Giedraičiai, Joniškis).



Šaltinis: www.wikipedia.org

* 1. **Vidutinis metinis gyventojų skaičius ir sudėtis**

Lietuvos Respublikos 2011 metų visuotinio gyventojų ir būsto surašymo rezultatai parodė, kad Lietuvoje gyventojų skaičius sparčiai mažėja. Statistikos departamento prie Lietuvos Respublikos Vyriausybės (toliau – Statistikos departamentas) duomenimis Lietuvoje 2011 metų pradžioje gyventojų skaičius buvo 3244,5 tūkst., 2022 metų pradžioje – 2795 tūkst. Lietuvoje 2021 m. pradžioje, lyginant su 2011 m. pradžia, gyventojų skaičius sumažėjo net 13,9 proc. Utenos apskrityje gyventojų skaičius 2011 metų pradžioje buvo 157,4 tūkst., 2016 m. pradžioje – vos daugiau nei 137,3 tūkst., o 2022 metų pradžioje 123,3 tūkst. Utenos apskrityje 2022 metų pradžioje, lyginant su 2011 metų pradžia, gyventojų skaičius sumažėjo 21,6 proc., tačiau 2023 m. pradžioje Utenos apskrityje šoktelėjo į viršų – tikėtina gyventojų skaičiaus padaugėjimą nulėmė dėl Rusijos Federacijos karo veiksmų Ukrainoje iš Ukrainos pasitraukę ir Utenos apskrityje apsigyvenę asmenys.

*1 diagrama*

Statistikos departamento duomenys

Statistikos departamento pateiktais duomenimis, gyventojų skaičius Molėtų rajono savivaldybėje pastaraisiais metais tendencingai mažėja. Molėtų rajono savivaldybėje 2011 metų pradžioje gyventojų skaičius siekė 21,7 tūkst., 2014 m. nukrito žemiau 20 tūkstančių ir tesiekė– 19,6 tūkst., 2017 m. – 18,4 tūkst., o 2021 m. pradžioje tebesiekė tik 16,9 tūkst., šis skaičius nusistovėjo ir 2022 m. pradžioje liko toks pat, o 2023 m. pradžioje neženkliai sumažėjo. Molėtų rajono savivaldybėje 2023 m. pradžioje, lyginant su 2011 m., gyventojų skaičius sumažėjo beveik 23,1 proc.

*2 diagrama*

Statistikos departamento duomenys

 Veiksniai, darantys įtaką gyventojų skaičiaus mažėjimui Molėtų rajone, yra analogiški veiksniams, darantiems didžiausią įtaką demografinės situacijos pokyčiams Lietuvos Respublikoje.

*1 lentelė*

 **Natūrali kaita Molėtų rajono savivaldybėje ir jai darantys įtaką veiksniai**

|  |  |  |  |  |  |
| --- | --- | --- | --- | --- | --- |
|  | Mirė | Gimė | Emigravo | Imigravo | Natūrali kaita |
| 2018 metais | 396 | 128 | 132 | 85 | -268 |
| 2019 metais | 293 | 120 | 306 | 507 | -172 |
| 2020 metai  | 385 | 108 | 72 | 140 | -276 |
| 2021 metai  | 388 | 90 | 83 | 73 | -316 |
| 2022 metai | 332 | 92 | 106\* | 116\* | -268 |

Statistikos departamento duomenys

\* - išankstiniai duomenys

2022 m. mirė 332, gimė 92 kūdikiai, emigravo net 106 asmenys, imigravo 116 asmenų. Vertinant pastarųjų kelių metų laikotarpį mirtingumo rodikliai didėjo, o gimstamumo rodikliai mažėjo, tačiau 2022 m. mirtingumas sumažėjo, o gimstamumo rodikliai nors ir nežymiai, padidėjo.

*2 lentelė*

**Gyventojų skaičius ir sudėtis Molėtų rajone 2018-2022 m.**

|  |  |  |
| --- | --- | --- |
| **Eil. Nr.** | **Rodiklis** | **Gyventojų (šeimų) skaičius** |
| 2018 m. | 2019 m. | 2020 m. | 2021 m. | 2022 m. |
| 1. | Gyventojų skaičius: | 17876 | 17436 | 17153 | 16876 | 16854 |
| 1.1. |  mieste | 5587 | 5540 | 5500 | 5394 | 5791 |
| 1.2. |  kaime | 12269 | 11896 | 11653 | 11482 | 11063 |
| 2. | Iš bendro gyventojų skaičiaus: |  |  |  |  |  |
| 2.1. | vaikai  | 2692 | 2500 | 2434 | 2281 | 2295 |
| 2.2. | darbingo amžiaus suaugę asmenys | 10165 | 10208 | 10044 | 10029 | 10284 |
| 2.3. | pensinio amžiaus gyventojai | 5019 | 4728 | 4675 | 4566 | 4275 |
| 2.4. | asmenys su negalia, iš jų:\* | 1581 | 1547 | 1469 | 1384 | 1376 |
| 2.4.1. | suaugę asmenys su negalia | 1264 | 906 | 852 | 989 | 974 |
| 2.4.2. | vaikai su negalia | 89 | 83 | 86 | 90 | 78 |
| 2.4.3. | Pensinio amžiaus asmenys su negalia | 228 | 558 | 531 | 305 | 324 |
| 3. | Šeimos patiriančios socialinę riziką\*\*  | 96 | 88 | 83 | 70 | 62 |
| 4. | Vaikų skaičius šeimose patiriančiose socialinę riziką\*\*  | 190 | 177 | 160 | 153 | 137 |

Statistikos departamento duomenys

\*- SADM duomenys

\*\*- Molėtų socialinės paramos centro duomenys

2 lentelėje pateikti skaičiai rodo, kad 2022 m. Molėtų rajono savivaldybėje mieste gyvenantys asmenys sudarė 34,4 proc., kaime – 65,6 proc. Net 25,4 proc. rajono gyventojų pensinio amžiaus, 8,22 proc. neįgalūs asmenys.

**4.2. Gyventojų socialinių paslaugų poreikius sąlygojantys veiksniai**

Pagrindiniai socialinių paslaugų poreikį sąlygojantis veiksniai yra:

**Išoriniai veiksniai**. Socialinių paslaugų poreikiui įtakos turi politiniai veiksniai: Lietuvos Respublikos įstatymai, Vyriausybės nutarimai ir kiti teisės aktai, reglamentuojantys socialinių paslaugų teikimą.

**Vidiniai veiksniai**. Socialinių paslaugų poreikį nulemia išaugęs gyventojų nedarbas. Nedarbas lemia darbingo amžiaus asmenų tiek tarptautinę, tiek vidinę emigraciją, kitus reiškinius, turinčius poveikį socialinių paslaugų poreikio kaitai. Socialinių paslaugų infrastruktūrą labiausiai formuoja gyventojų amžiaus struktūra, gyvenimo būdas, kitos socialinės priežastys. Itin svarbūs veiksniai, tokie kaip:

* negalia bei visuomenės senėjimas;
* alkoholio ir kitų psichoaktyvių medžiagų vartojimas;
* socialinių įgūdžių stoka;
* psichologinė, fizinė ar seksualinė prievarta.

2 lentelėje pateikti skaičiai rodo, kad 2022 m. net 8,22 proc. rajono gyventojų neįgalūs asmenys. SADM duomenimis 2022 m. specialusis priežiūros (pagalbos) poreikis buvo nustatytas 333, nuolatinės slaugos poreikis - 175 neįgaliems gyventojams.

*3 lentelė*

**Neįgalių asmenų skaičius, kuriems nustatyti specialieji nuolatinės slaugos ar priežiūros (pagalbos) poreikiai Molėtų rajone 2018-2022 m.**

|  |  |  |
| --- | --- | --- |
| **Eil. Nr.** | **Rodiklis** | **Asmenų skaičius** |
| 2018 m. | 2019 m. | 2020 m. | 2021 m. | 2022 m.  |
| 1. | Specialusis nuolatinės slaugos poreikis, iš jų: | 245 | 227 | 194 | 182 | 175 |
| 1.1 | Suaugusiems asmenims su negalia | 34 | 40 | 62 | 28 | 34 |
| 1.2. | Vaikams su negalia | 6 | 6 | 11 | 14 | 14 |
| 1.3. | Pensinio amžiaus asmenims  | 205 | 181 | 121 | 140 | 127 |
| 2. | Specialusis nuolatinės priežiūros poreikis, iš jų: | 286 | 294 | 301 | 295 | 333 |
| 2.1. | Suaugusiems asmenims su negalia | 74 | 87 | 95 | 98 | 107 |
| 2.2. | Vaikams su negalia | 51 | 42 | 33 | 32 | 29 |
| 2.3. | Pensinio amžiaus asmenims  | 177 | 165 | 173 | 165 | 197 |

SADM duomenys

Pastaraisiais metais šeimose, patiriančiose socialinę riziką (iki 2018-07-01 – socialinės rizikos šeimos) ir vaikų jose savivaldybėje mažėjo. Šiai grupei ypatingai reikalingos įvairiapusės socialinės paslaugos.

*4 lentelė*

**Socialinę riziką patiriančios šeimos ir vaikų skaičius jose 2018-2022 metais**

|  |  |  |  |  |  |
| --- | --- | --- | --- | --- | --- |
| Rodiklis | 2018 m. | 2019 m. | 2020 m. | 2021 m. | 2022 m. |
| Šeimų patiriančių socialinę riziką skaičius | 96 | 88 | 83 | 70 | 62 |
| Vaikų skaičius jose | 190 | 177 | 160 | 153 | 137 |

 **4.3. Kiti rodikliai**

Statistikos departamento duomenimis 2023 metų pradžioje Molėtų rajone gyveno 16732 gyventojai, iš jų 11063 kaime. Tai sudaro apie 66,1 procentus visų rajono gyventojų. Molėtų rajonas, kaip ir kiti Lietuvos rajonai, pastaraisiais metais pasižymi gyventojų mažėjimo tendencija.

|  |  |
| --- | --- |
| Gyventojai pagal amžiaus grupes | Metai |
| 2018 m. | 2019 m. | 2020 m. | 2021 m. | 2022 m. |
| 0-15 amžiaus | 2215 | 2173 | 2132 | 2075 | 1967 |
| Darbingo amžiaus | 10642 | 10535 | 10347 | 10235 | 10684 |
| Pensinio amžiaus | 5019 | 4728 | 4675 | 4566 | 4275 |
| Iš viso gyventojų\*: | 17876 | 17436 | 17153 | 16876 | 16926 |

*5 lentelė*

 **Molėtų rajono savivaldybės gyventojai pagal amžiaus grupes 2018-2022 metų pradžioje**

Statistikos departamento duomenys

\* - vidutinis gyventojų skaičius 2022 m.

*3 diagrama*

 **Rajono gyventojų pasiskirstymas pagal grupes 2022 m.**

0-15 m.

amžiaus

11,6 %

Darbingo

amžiaus

63,1 %

Pensinio

amžiaus

25,3 %

Statistikos departamento duomenys

 Pagrindinės rajono gyventojų mažėjimo priežastys - gimstamumo mažėjimas, mirtingumo didėjimas bei emigracija. Mažėjant gimstamumui bei didėjant mirtingumui, Molėtų rajone kaip ir Lietuvoje bei Utenos apskrityje išlieka neigiama natūrali gyventojų kaita.

*6 lentelė*

 **Gyventojų skaičius, gimstamumas, mirtingumas bei natūrali gyventojų kaita 2018-2022 metais**

|  |  |  |
| --- | --- | --- |
| Administracinė teritorija | Statistiniai rodikliai | Metai |
| 2018 | 2019 | 2020 | 2021 | 2022 |
| Lietuvos Respublika | Gyventojų skaičius | 2810118 | 2794184 | 2794329 | 2794961 | 2860002\* |
| Gimusiųjų skaičius | 28149 | 27393 | 25144 | 24606 | 21957\*\* |
| Mirusiųjų skaičius | 39574 | 38281 | 43457 | 47950 | 40325\*\* |
| Natūrali gyventojų kaita | -11425 | -10888 | -18908 | -23344 | -17925\*\* |
| Utenos apskritis | Gyventojų skaičius | 129706 | 55851 | 124963 | 125306 | 125462\* |
| Gimusiųjų skaičius | 985 | 932 | 860 | 829 | 709\*\* |
| Mirusiųjų skaičius | 2449 | 2446 | 2569 | 2837 | 2439\*\* |
| Natūrali gyventojų kaita | -1464 | -1514 | -1709 | -2008 | -1730\*\* |
| Molėtų rajonas | Gyventojų skaičius | 17876 | 17436 | 17153 | 16876 | 16732\* |
| Gimusiųjų skaičius | 128 | 120 | 108 | 90 | 92\*\* |
| Mirusiųjų skaičius | 396 | 292 | 384 | 388 | 332\*\* |
| Natūrali gyventojų kaita | -268 | -172 | -276 | -298 | -240\*\* |

Statistikos departamento duomenys

\*-Gyventojų skaičius metų pradžioje

\*\* -išankstiniai duomenys

 Pateiktoje lentelėje matyti, kad natūrali gyventojų kaita ( kai miršta daugiau asmenų negu gimsta) eilę metų išlieka neigiama visoje Lietuvoje, ne išimtis ir Utenos apskritis bei Molėtų rajono savivaldybė.

 Pastaraisiais metais gyventojų mažėjimą kaip ir visoje respublikoje bei apskrityje lemia ir migracija. Statistikos departamento duomenimis nuo 1997 m. iki 2019 m. visoje respublikoje buvo stebima neigiama neto migracija (išvyksta daugiau, negu atvyksta), tačiau nuo 2019 m. šalyje, nuo 2020 m. Utenos apskrityje, o nuo 2021 m. ir Molėtų rajono savivaldybėje situacija keičiasi – išvyksta mažiau, nei atvyksta. Teigiamą migracijos pokytį galėjo lemti ir dėl Rusijos Federacijos karo veiksmų Ukrainoje atvykę karo pabėgėliai. Lentelėse pateikiami imigravusių, emigravusių bei neto migracijos duomenys.

*7 lentelė*

**Gyventojų vidaus ir tarptautinė migracija 2018-2022 metais**

|  |  |  |
| --- | --- | --- |
| Administracinė teritorija | Statistiniai rodikliai | Metai |
| 2018 | 2019 | 2020 | 2021 | 2022 |
| Lietuvos Respublika | Atvyko | 105090 | 113232 | 113691 | 109601 | 191720 |
| Išvyko | 108382 | 102438 | 93698 | 102438 | 108382 |
| Neto migracija | -3292 | 10794 | 19993 | 7163 | 83338 |
| Utenos apskritis | Atvyko | 4141 | 4131 | 4143 | 4279 | 6637 |
| Išvyko | 5287 | 4683 | 3914 | 4120 | 5089 |
| Neto migracija | -1146 | -552 | 229 | 159 | 1548 |
| Molėtų rajonas | Atvyko | 600 | 536 | 553 | 583 | 747 |
| Išvyko | 752 | 647 | 554 | 576 | 701 |
| Neto migracija | -152 | -111 | -1 | 7 | 36 |

Statistikos departamento duomenys

*8 lentelė*

 **Gyventojų tarptautinė migracija 2018-2022 metais**

|  |  |  |
| --- | --- | --- |
| Administracinė teritorija | Statistiniai rodikliai | Metai |
| 2018 | 2019 | 2020 | 2021 | 2022 |
| Lietuvos Respublika | Atvyko | 28914 | 40067 | 43096 | 35889 | 95393 |
| Išvyko | 32206 | 29273 | 23103 | 25205 | 23021 |
| Neto migracija | -3292 | 10794 | 19993 | 19653 | 72372 |
| Utenos apskritis | Atvyko | 939 | 1377 | 1516 | 1579 | 3108 |
| Išvyko | 1600 | 1300 | 854 | 1155 | 782 |
| Neto migracija | -661 | 77 | 662 | 464 | 2326 |
| Molėtų rajonas | Atvyko | 85 | 507 | 140 | 154 | 253 |
| Išvyko | 132 | 306 | 72 | 141 | 60 |
| Neto migracija | -47 | 201 | 68 | 13 | 193 |

Statistikos departamento duomenys

 Pastaraisiais metais respublikoje nemaža problema buvo tarptautinė migracija. 2019 m. išvykusiųjų iš Lietuvos skaičius mažėjo, pakilo atvykusių, šios tendencijos stebimos ir Utenos apskrityje ar Molėtų rajone.

 Migracijos sukeliamos problemos - jaunų perspektyvių žmonių kėlimasis į didesnius Lietuvos miestus, rajono gyventojai sensta, didėja mirtingumas, mažėja gimstamumas, mažėja darbingo amžiaus asmenų, taip pat dirbančiųjų skaičius. Kita problema, sukelianti nemažai socialinių ir ekonominių problemų rajone yra atsikeliantys nauji gyventojai, kurie nerasdami ar netekę darbo, gyvenamojo būsto didesniuose miestuose keliasi į provinciją, nes čia mažesnės pragyvenimo išlaidos. Didžiausia problema yra tai, kad atsikėlę žmonės dažnai yra asocialūs, priešpensinio ar pensinio amžiaus. Šios žmonių grupės reikalauja daugiau socialinių apsaugos priemonių bei blogina rajono socialinę ir ekonominę padėtį.

 2022 m. dėl Rusijos Federacijos karinių veiksmų Ukrainoje į Lietuvą plūstelėjo užsieniečiai, pasitraukę iš Ukrainos, taip pat nemaža dalis imigravusių buvo ir Baltarusijos, Rusijos piliečių. Ši imigracija palietė visus Lietuvos regionus, ne išimtis ir Utenos apskritis bei Molėtų rajonas. Ši migracijos banga taip pat sukelia tam tikras problemas regione ir savivaldybėje, nes didėja pagalbos, paslaugų poreikis, būtina spręsti iškart nemažai įvairių asmenų grupių integracijos problemų.

 2020 m. Lietuvoje nedarbas augo. Tam didelės įtakos turėjo pandemija ir jos apribojimai tiek Lietuvoje, tiek visame pasaulyje, tačiau nuo 2021 m. stebimas nedarbo mažėjimas tiek šalyje, tiek savivaldybėje. 2022 m. Molėtų rajone taip pat buvo stebimos respublikai aktualios nedarbo tendencijos. Šie nedarbo pokyčiai pateikiami 4 diagramoje.

*4 diagrama*

 **Registruotų bedarbių kitimo dinamika Molėtų rajone 2018-2022 m.**

 Statistikos departamento duomenys

*5 diagrama*

 **Bedarbių procento nuo darbingo amžiaus gyventojų kitimo dinamikos palyginimas 2018-2022 m.**

Statistikos departamento duomenys

Bedarbių procentas nuo darbingo amžiaus gyventojų Molėtų rajone pastaraisiais 2018 m. metais buvo didesnis nei respublikoje, bet mažesnis nei apskrityje, tačiau 2019 m. šis rodiklis buvo didesnis nei šalies ar apskrities rodiklis. 2020 m. dėl pandemijos ūgtelėjus bedarbių skaičiui rajone, ūgtelėjo ir bedarbių procentas nuo darbingo amžiaus gyventojų. Šis rodiklis 2020-2021 m. buvo didesnis nei šalies, bet artimas apskrities rodikliui. Tačiau 2022 m. bedarbių procentas nuo darbingo amžiaus gyventojų sumažėjo tiek šalyje, tiek apskrityje mažėjo, Molėtų rajone bedarbių bei bedarbių procentas nuo darbingo amžiaus gyventojų taip pat sumažėjo trečdaliu ir buvo žemiausias per pastarąjį 5 metų laikotarpį.

 Apibendrinant šiuos duomenis galima teigti, kad didžiausią įtaką socialinių paslaugų poreikiui turi didėjanti tarptautinė ir vidinė migracija, senstanti gyventojų populiacija, mažėjantis gimstamumas. Aktuali problema išlieka ir nedarbas, ypač atokesnėse kaimiškose vietovėse. Stacionarių paslaugų poreikį didina senstanti visuomenė bei nestacionarių socialinių paslaugų prieinamumo stoka atokiau nuo rajono centro gyvenantiems gyventojams.

 **5. Esamos socialinių paslaugų infrastruktūros savivaldybėje analizė**

 *9 lentelė*

|  |  |  |  |  |
| --- | --- | --- | --- | --- |
| Eil. Nr. | Socialinių paslaugų įstaigos tipas pagal žmonių socialines grupes[[2]](#footnote-2) | Socialinių paslaugų įstaigos pavadinimas | Pavaldumas[[3]](#footnote-3) | Vietų (gavėjų[[4]](#footnote-4)) skaičius |
| iš viso | iš jų finansuojamų savivaldybės |
| Stacionarios socialinių paslaugų įstaigos (socialinės globos namai) |
| 1. | Socialinės globos namai  | Alantos senelių globos namai | Savivaldybės  | 33 | 33 |
| VšĮ Universalus daugiafunkcis centras „Kaimynystės namai“ | VšĮ | 12 | 12 |
| Molėtų vaikų savarankiško gyvenimo namai | Savivaldybės  | 16 | 14 |
| VšĮ „Gamtos ir kūrybos namai“ | VšĮ  | 6 | - |
| Nestacionarios socialinių paslaugų įstaigos |
| 2. | Laikino gyvenimo namai  | - | - | - | - |
| 3. | Dienos socialinės globos centrai  | - | - | - | - |
| 4. | Savarankiško gyvenimo namai  | Molėtų vaikų savarankiško gyvenimo namai | Savivaldybės | 4 | 4 |
| VšĮ „Gamtos ir kūrybos namai“ | VšĮ | 8 | - |
| 5. | Apsaugotas būstas | - | - | - | - |
| 6. | Socialinės priežiūros centrai | Alantos bendruomenės centro Vaikų dienos centras „Daigelis“ | VO | 45 | 45 (dalinis finansavimas) |
|  „Skudutiškio akademijos“ Suginčių vaikų dienos centras „Tiltas“ | VšĮ | 15 | 15(dalinis finansavimas) |
| Molėtų vaikų savarankiško gyvenimo namų vaikų dienos centras | Savivaldybės | 30 | 30(dalinis finansavimas) |
| Molėtų vaikų savarankiško gyvenimo namų Krizių centras | Savivaldybės | 15 | Išlaikoma iš savivaldybės biudžeto lėšų |
| Molėtų vaikų savarankiško gyvenimo namų Globos centras | Savivaldybės | Pagal poreikį | Išlaikoma iš savivaldybės biudžeto lėšų, projektinių ir kitų lėšų |
| VšĮ „Arino namai“ | VšĮ | 15 | 15 (dalinis finansavimas) |
| 7. | Bendruomenės centrai | - | - | - | - |
| 8. | Kitos socialinių paslaugų įstaigos (pagalbos į namus tarnyba, socialinių paslaugų centras ir kt.) | Molėtų socialinės paramos centras | Savivaldybės  | pagal poreikį | Išlaikoma iš savivaldybės biudžeto lėšų |
| Molėtų kultūros centro padalinysMolėtų atviras jaunimo centras | Savivaldybės | pagal poreikį | Išlaikoma iš savivaldybės biudžeto lėšų, projektinių ir kitų lėšų |
| VšĮ „Bendrystės centras“ | VšĮ | pagal poreikį | Išlaikoma iš savivaldybės biudžeto lėšų, projektinių ir kitų lėšų |
| VšĮ Universalus daugiafunkcis centras „Kaimynystės namai“ | VšĮ | pagal poreikį | Išlaikoma iš savivaldybės biudžeto lėšų, projektinių ir kitų lėšų |
| Molėtų krašto žmonių su negalia sąjunga | Lietuvos žmonių su negalia sąjunga | pagal poreikį | Dalinis projektų finansavimas |
| Lietuvos aklųjų ir silpnaregių sąjungos Molėtų filialas | Lietuvos aklųjų ir silpnaregių sąjunga | pagal poreikį | Dalinis projektų finansavimas |
| Sutrikusio intelekto žmonių globos bendrija „Molėtų viltis“ | Lietuvos sutrikusio intelekto žmonių globos bendrija „Viltis“ | pagal poreikį | Dalinis projektų finansavimas |
| VšĮ Molėtų neįgaliųjų integracijos ir darbinio užimtumo centras | Lietuvos žmonių su negalia aplinkos pritaikymo asociacija | pagal poreikį | Dalinis projektų finansavimas |
|  „Sprendimai šiandien“ | Asociacija | pagal poreikį |  |
| Kaišiadorių vyskupijos Molėtų „Caritas“ | - | pagal poreikį | *
 |
| Gausių šeimų bendrija „Edeno vaivorykštė“ | - | pagal poreikį | - |
| Molėtų gausių šeimų bendrija „Šeimynėlė“ | - | pagal poreikį  | - |
| Šeimynos |
| 9. | Šeimynos | Lesinskų šeimyna | - | 3 | 3 |
| Grupinio gyvenimo namai |
| 10. | Grupinio gyvenimo namai | - | - | - | - |
| Bendruomeniniai vaikų globos namai |
| 11.  | Bendruomeniniai vaikų globos namai | Molėtų vaikų savarankiško gyvenimo namai | - | 8 | 3 |

\*-remtasi 2021 m. duomenimis

Molėtų rajono savivaldybėje pagrindinis socialinių paslaugų teikėjas yra Molėtų socialinės paramos centras. Socialines paslaugas savivaldybės teritorijoje taip pat teikia Alantos senelių globos namai, Molėtų vaikų savarankiško gyvenimo namai, Molėtų rajono kultūros centro padalinys Molėtų atviras jaunimo centras, VšĮ Universalus daugiafunkcis centras „Kaimynystės namai“, Asociacija „Sprendimai šiandien“, VšĮ Molėtų rajono neįgaliųjų integracijos ir darbinio užimtumo centras, Molėtų krašto žmonių su negalia sąjunga, Lietuvos aklųjų ir silpnaregių sąjungos Molėtų filialas, kitos viešosios ir nevyriausybinės organizacijos**.**

*10 lentelė*

**Socialinių paslaugų teikėjų 2022 m. suteiktos socialinės paslaugos**

|  |  |  |  |  |
| --- | --- | --- | --- | --- |
| Eil. Nr. | Socialines paslaugas teikianti įstaiga | Teikiamos paslaugos | Gavėjų skaičius | Paslaugų skaičius |
| 1. | Molėtų socialinės paramos centras | Informavimas, konsultavimas, tarpininkavimas ir atstovavimas | pagal poreikį |
| Transporto organizavimas | 75 | 325 |
| Pagalba į namus | 147 | - |
| Socialinių įgūdžių ugdymas ir palaikymas | 62 šeimos | - |
| Trumpalaikės/ilgalaikės socialinės globos institucijoje organizavimas | 29 | - |
| Aprūpinimas techninės pagalbos priemonėmis | 103 | 143 |
| Integrali pagalba namuose | 15 | - |
| Dienos socialinė globa | 26 | - |
| Asmeninio asistento paslaugos  | 14 | - |
| Socialinio taksi paslaugos | 45 | - |
| Sociokultūrinės paslaugos | pagal poreikį |
| 2. | Molėtų rajono Alantos senelių globos namai  | Trumpalaikė/ilgalaikė socialinė globa | 41 | - |
| 3. | VšĮ Universalus daugiafunkcis centras „Kaimynystės namai“ | Trumpalaikė/ilgalaikė socialinė globa | 8 | - |
| 4. | Molėtų vaikų savarankiško gyvenimo namai | Trumpalaikė/ilgalaikė socialinė globa | 23 | - |
| Laikinas apgyvendinimas krizių centre / Intensyvi krizių įveikimo pagalba | 27 | 367 |
| Trumpalaikė vaikų iki 6 m. priežiūra | 25 | 225 |
| Vaikų dienos socialinė prie-žiūra | 37 | 1821 |
| Palydėjimo paslauga jaunuoliams su apgyvendinimu | 5 | - |
| Pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti | 28 | 1083 |
| 5. | Molėtų kultūros centro padalinys Molėtų atviras jaunimo centras | Atviras darbas su jaunimu | 436 | 7035 |
| Mobilus darbas su jaunimu | 63 | 335 |
| 6. | VšĮ Molėtų neįgaliųjų integracijos ir darbinio užimtumo centras | Informavimas, konsultavimas, tarpininkavimas ir atstovavimas | 88 | Pagal poreikį |
| Transporto paslaugos | 32 | 564 |
| Sociokultūrinės paslaugos  | Pagal poreikį |
| Asmens higienos ir priežiūros organizavimas | 24 | 267 |
| 7. | Molėtų krašto žmonių su negalia sąjunga | Informavimas, konsultavimas, tarpininkavimas ir atstovavimas | 501 | 4030 |
| Asmeninio asistento pagalba | 114 | 1016 |
| Transporto paslaugos | 95 | 408 |
| Aprūpinimas maisto produktais | 207 | 2768 |
| Aprūpinimas techninės pagalbos priemonėmis | 8 | 8 |
| Sociokultūrinės paslaugos | pagal poreikį |
| 8. | Kaišiadorių vyskupijos Molėtų „Caritas“ | Informavimas, konsultavimas, tarpininkavimas ir atstovavimas | pagal poreikį |
| Aprūpinimas maisto produktais |
| Pagalbos namuose paslaugos |
| 9. | Molėtų rajono sutrikusio intelekto žmonių globos bendrija „Viltis“ | Informavimas, konsultavimas, tarpininkavimas ir atstovavimas | 32 | 436 |
| 10. | Lietuvos aklųjų ir silpnaregių sąjungos Molėtų filialas | Informavimas, konsultavimas, tarpininkavimas ir atstovavimas | 35 | Pagal poreikį |
| Transporto paslaugos | 10 | Pagal poreikį |
| Asmeninio asistento pagalba | 29 | Pagal poreikį |
| Aprūpinimas maisto produktais | Pagal poreikį |
| Aprūpinimas techninės pagalbos priemonėmis | Pagal poreikį |
| Sociokultūrinės paslaugos | Pagal poreikį |
| 11. | VšĮ „Bendrystės centras“ | Informavimas, konsultavimas, tarpininkavimas ir atstovavimas | Pagal poreikį |
| Asmens higienos ir priežiūros organizavimas | Pagal poreikį |
| Sociokultūrinės paslaugos | Pagal poreikį |
| 12. | VšĮ Universalus daugiafunkcis centras „Kaimynystės namai“ | Aprūpinimas maisto produktais | 6 | Pagal poreikį |
| Sociokultūrinės paslaugos | 30 | Pagal poreikį |
| Psichosocialinė pagalba | Pagal poreikį |
| Trumpalaikė/ilgalaikė socialinė globa | 8 | 8 |
| 13. | VO Alantos bendruomenės centro Vaikų dienos centras „Daigelis“ | Akredituota vaikų dienos socialinė priežiūra | 45 | Pagal poreikį |
| 14. | VšĮ „Skudutiškio akademija“ Suginčių vaikų dienos centras „Tiltas“ | Akredituota vaikų dienos socialinė priežiūra | 15 | Pagal poreikį |
| 15. | Asociacija „Sprendimai šiandien“ | Psichosocialinė pagalba | 22 | Pagal poreikį |
| 16. | Molėtų gausių šeimų bendrija „Šeimynėlė“ | Informavimas, konsultavimas, tarpininkavimas ir atstovavimas | pagal poreikį |
| Aprūpinimas būtiniausiais drabužiais ir avalyne  |
| Sociokultūrinės paslaugos |
| Aprūpinimas maisto produktais |
| 17. | Gausių šeimų bendrija „Edeno vaivorykštė“ | Bendrosios socialinės paslaugos | pagal poreikį  |
| 18. | Šeimyna „ Lesinskų šeimyna“ | Ilgalaikė socialinė globa | 4 | - |

 **5.1. Socialinių paslaugų infrastruktūros išsidėstymas ir socialinių paslaugų teikimo savivaldybėje (seniūnijose) pakankamumo lygis**

 Molėtų rajono savivaldybės teritorijoje socialines paslaugas įvairioms socialinėms grupėms teikia Alantos senelių globos namai, VšĮ Universalus daugiafunkcis centras „Kaimynystės namai“, Molėtų vaikų savarankiško gyvenimo namai, Molėtų socialinės paramos centras. Nemaža socialinių paslaugų dalis tenka NVO sektoriui, kur teikiama didžioji dalis bendrųjų socialinių paslaugų įvairioms socialinėms asmenų grupėms. Šiuo metu NVO teikia bendrąsias paslaugas rajono gyventojams, 3 nevyriausybinės organizacijos teikia akredituotą vaikų dienos socialinę priežiūrą, 2 įstaigos teikia psichosocialinę pagalbą, 3 neįgaliųjų organizacijos socialinės reabilitacijos neįgaliesiems paslaugas.

 Molėtų rajono socialinių paslaugų įstaigų tinklas nėra tolygiai išsidėstęs rajone. Daugelis šias paslaugas teikiančių įstaigų yra Molėtų mieste ar šalia jo, tačiau siekiama šias paslaugas padaryti prieinamas visiems rajono gyventojams.

 **5.1.1. Socialinė globa**

Socialinė globa yra visuma paslaugų, kuriomis asmeniui (šeimai) teikiama kompleksinė pagalba, kuriai reikia nuolatinės specialistų priežiūros. Socialinė globa pagal trukmę gali būti dienos, trumpalaikė ar ilgalaikė. Suaugusiems asmenims ar vaikams su negalia, senyvo amžiaus asmenis, socialinės rizikos ar tėvų globos vaikams netekusiems, kuriems nebeužtenka nestacionarių paslaugų, teikiamos socialinės globos paslaugos stacionariose savivaldybės ir kito pavaldumo įstaigose.

Per 2022 metus buvo priimta 38 asmenų prašymai dėl institucinės socialinės globos paslaugų suaugusiems asmenims su negalia ar senyvo amžiaus asmenims. 2022 m. ilgalaikės socialinės globos paslaugas naujai pradėjo gauti 29 asmenys: iš jų 6 savivaldybei pavaldžioje globos įstaigoje, 5 valstybiniuose globos namuose bei 18 kito pavaldumo įstaigose. Trumpalaikės socialinės globos paslaugos buvo teikiamos 6 asmenims. Visiems šiems asmenims trumpalaikė socialinė globa pakeista į ilgalaikę socialinę globą. Laukiančių apsigyventi socialinės globos namuose 2023 m. sausio 1 d. buvo 4 asmenys. Pastaraisiais metais institucinės globos poreikis auga.

 Alantos senelių globos namai - savivaldybės administracijos įstaiga, teikianti ilgalaikę bei trumpalaikę socialinę globą senyvo amžiaus žmonėms. Šiuo metu šioje įstaigoje gyvena 33 asmenys. 2022 m. 37 asmenims buvo teikiamos ilgalaikės socialinės globos paslaugos. Per 2022 m. į Alantos senelių globos namus naujai atvyko gyventi 4, mirė 2, išvyko gyventi kitur 2 gyventojai.

 VšĮ Universalus daugiafunkcis centras „Kaimynystės namai“ pradėjo teikti ilgalaikės/trumpalaikės socialinės globos paslaugas asmenims su negalia ir senyvo amžiaus asmenims. 2022 m. įstaigoje pradėtos teikti ilgalaikės socialinės globos paslaugos 8 asmenims su negalia ar senyvo amžiaus asmenims.

Molėtų vaikų savarankiško gyvenimo namai yra Molėtų rajono savivaldybės stacionari socialines paslaugas teikianti biudžetinė įstaiga, finansuojama iš valstybės ir savivaldybės biudžeto, teikianti globos (rūpybos), ugdymo ir socialines paslaugas be tėvų globos likusiems vaikams, kuriems nustatyta globa (rūpyba). Įstaigos Bendruomeninių vaikų globos namuose įsteigta viena 8 vietų šeimyna, kurioje gyveno 5 vaikai. Vaikams, kuriems nustatyta laikinoji globa, gali būti apgyvendinami tik Bendruomeniniuose vaikų globos namuose. Nuo 2023 m. gruodžio 31 d. tėvų globos netekę vaikai galės gyventi tik Bendruomeniniuose vaikų globos namuose.

Molėtų vaikų savarankiško gyvenimo namuose laikinoji ir nuolatinė globa buvo teikiama 18 vaikų. 2022 metų pradžioje buvo globojami 18, metų pabaigoje - 14 vaikų. Per metus naujai apgyvendintų vaikų įstaigoje nebuvo, 4 vaikai išvyko, iš jų 2 vaikai sulaukė pilnametystės, 4 pilnamečiams ugdytiniams pratęsta galimybė gyventi savarankiško gyvenimo namuose, kol baigs mokymo įstaigas. Nuo 2011 m. Molėtų vaikų savarankiško gyvenimo namuose socialinės globos paslaugas gaunančiųjų skaičius mažėja (11 lentelė).

*11 lentelė*

 **Molėtų vaikų savarankiško gyvenimo namuose paslaugas gaunantys vaikai**

|  |  |  |  |  |  |
| --- | --- | --- | --- | --- | --- |
|  | 2018 m. | 2019 m. | 2020 m. | 2021 m. | 2022 m.  |
| Vaikų skaičius metų pradžioje | 39 | 30 | 27 | 25 | 18 |
| Vaikų skaičius metų pabaigoje | 30 | 27 | 25 | 18 | 14 |
| Vaikai su negalia | 3 | 4 | 3 | 5 | 5 |
| Delinkventinio elgesio vaikai | 3 | 1 | 3 | 1 | 0 |
| Vaikai su specialiais poreikiais (mokosi pagal specialias programas) | 23 | 20 | 15 | 12 | 10 |

Molėtų rajone veikia vienintelė šeimyna „Lesinskų šeimyna“. Šiuo metu joje globojami 3 vaikai, 1 vaikas sulaukęs pilnametystės gyvena kartu šeimynoje su globojamais vaikais. Dar 1 vaikas globojamas Utenos rajono savivaldybėje įsikūrusioje šeimynoje „Savi nameliai“.

Nemažai rajono gyventojų socialinės globos paslaugas gauna ir kito pavaldumo įstaigose. Tarp paslaugų gavėjų suaugę asmenys su negalia, senyvo amžiaus asmenys bei vaikai, netekę tėvų globos. Suaugę asmenys su negalia ar senyvo amžiaus asmenys, vaikų su negalia tėvai ar kiti asmenų, kuriems reikalingos stacionarios socialinės paslaugos, teisės aktų nustatyta tvarka paskirti globėjai, turi teisę rinktis socialinės globos įstaigas, todėl šias paslaugas gaunančių asmenų yra įvairaus pavaldumo bei įvairiose Lietuvos teritorijoje esančiose įstaigose. Dažnai senyvo amžiaus asmenims socialinės globos įstaigos parenkamos arčiau vaikų, anūkų ar kitų artimų giminaičių gyvenamosios vietos, taip neapsunkinant artimųjų bendravimo. Socialinės globos paslaugas gaunančiųjų asmenų skaičiai pagal socialinės globos įstaigas pateikti 12 lentelėje.

*12 lentelė*

**Ilgalaikės/trumpalaikės socialinės globos paslaugų teikimas 2022 m.**

|  |  |  |  |  |
| --- | --- | --- | --- | --- |
| Eil. Nr. | Įstaigos pavadinimas | Įstaigos pavaldumas | Paslaugų gavėjų grupė | Savivaldybės finansuojamų vietų skaičius |
|  | Alantos senelių globos namai | Molėtų r. savivaldybės administracija | suaugę asmenys su negalia/ senyvo amžiaus asmenys/asmenys su sunkia negalia | 33 |
|  | Utenos socialinės globos namai | SADM | suaugę asmenys su negalia/ senyvo amžiaus asmenys/asmenys sus sunkia negalia | 26 |
|  | Aknystos socialinės globos namai | SADM | suaugę asmenys su negalia/ senyvo amžiaus asmenys/asmenys su sunkia negalia | 5 |
|  | Visagino socialinės globos namai | SADM | suaugę asmenys su negalia | 2 |
|  | Zarasų socialinės globos namai | SADM | suaugę asmenys su negalia/ senyvo amžiaus asmenys/asmenys su sunkia negalia | 1 |
|  | Jotainių socialinės globos namai | SADM | suaugę asmenys su negalia/asmenys su sunkia negalia | 1 |
|  | Senjorų socialinės globos namai | SADM | senyvo amžiaus asmenys/asmenys su sunkia negalia | 2 |
|  | Nijolės Genytės socialinės globos namai | SADM | suaugę asmenys su negalia/asmenys su sunkia negalia | 2 |
|  | Strūnos socialinės globos namai | SADM | suaugę asmenys su negalia/asmenys su sunkia negalia | 2 |
|  | Jasiuliškių socialinės globos namai | SADM | suaugę asmenys su sunkia negalia | 1 |
|  | Molėtų vaikų savarankiško gyvenimo namai | Molėtų rajono savivaldybės administracija | tėvų globos netekę vaikai | 19 |
|  | Utenos Kristaus žengimo į dangų parapijos globos namai | VšĮ | senyvo amžiaus asmenys/asmenys su sunkia negalia | 1 |
|  | VšĮ Antavilių pensionatas | VšĮ | suaugę asmenys su negalia/ senyvo amžiaus asmenys/ asmenys su sunkia negalia | 3 |
|  | VšĮ Krizių centras „Angelų pieva“ | VšĮ | senyvo amžiaus asmenys/suaugę asmenys su negalia/suaugę asmenys su sunkia negalia | 6 |
|  | Globos namai „Senevita“ | UAB | senyvo amžiaus asmenys/suaugę asmenys su sunkia negalia | 2 |
|  | Ukmergės r. Želvos parapijos Katalikiški senelių namai | Visuomeninė organizacija | senyvo amžiaus asmenys/asmenys su sunkia negalia | 2 |
|  | VšĮ Teleičių socialinės globos namai | VšĮ | senyvo amžiaus asmenys | 1 |
|  | VšĮ Deltuvos senelių globos namai | VšĮ | senyvo amžiaus asmenys/asmenys su sunkia negalia | 2 |
|  | VŠĮ „Sveikatos metai“ | VšĮ | senyvo amžiaus asmenys/asmenys su sunkia negalia | 1 |
|  | VŠĮ Adutiškio senelių namai | VšĮ | senyvo amžiaus asmenys/asmenys su sunkia negalia | 2 |
|  | VšĮ „Rojaus vartai“ | VšĮ | senyvo amžiaus asmenys | 1 |
|  | VšĮ „Senjorų vila“ | VšĮ | Senyvo amžiaus asmenys | 1 |
|  | VšĮ „Kurkime vaikams rytojų“ | VšĮ | tėvų globos netekę vaikai | 1 |
|  | Šeimyna „Savi nameliai“ | šeimyna | tėvų globos netekę vaikai | 1 |
|  | Lesinskų šeimyna | šeimyna | tėvų globos netekę vaikai | 3 |

**5.1.2. Socialinė priežiūra**

 Socialinė priežiūra yra visuma paslaugų, kuriomis asmeniui (šeimai) teikiama kompleksinė pagalba, kuriai nereikia nuolatinės specialistų priežiūros. Socialinei priežiūrai priskiriamos pagalbos į namus, socialinių įgūdžių ugdymo ir palaikymo, vaikų dienos socialinės priežiūros, laikino apnakvindinimo bei kitos paslaugos. Nuo 2022 m. sausio 1 d. gali būti teikiamos tik akredituotos socialinės priežiūros paslaugos.

 Pagalba į namus – tai asmens namuose teikiamos paslaugos, padedančios: asmeniui (šeimai) tvarkytis buityje, rūpintis asmeniniu gyvenimu ir dalyvauti visuomenės gyvenime; šeimos nariams, prižiūrintiems asmenis su negalia, senyvo amžiaus asmenis, turėti laikiną atokvėpį. Molėtų socialinės paramos centro teikiamos paslaugos į namus senyvo amžiaus ir neįgaliems vienišiems asmenims yra prieinamos visose rajono vietovėse. 2022 m. gaunančių paslaugas į namus buvo 147 asmenys. Kaimo vietovėse šią paslaugą gavo 114 asmenys, Molėtų mieste – 33. Visose seniūnijose ir Molėtų mieste šią paslaugą teikia 16 lankomosios priežiūros darbuotojų.

Socialinių įgūdžių ugdymas, palaikymas ir (ar) atkūrimas – tai paslaugos, teikiamos asmenims (šeimos), siekiant stiprinti bendravimo gebėjimus (ieškant pagalbos, prisitaikant prie naujų situacijų, dalyvaujant visuomenės gyvenime, užmezgant ir palaikant ryšius su artimaisiais ir pan.) ir (ar) organizuojant jų darbinį užimtumą. Nuo 2007 metų Molėtų socialinės paramos centras teikia socialinių įgūdžių ugdymo ir palaikymo paslaugas šeimoms, patiriančioms socialinių sunkumų. 2022 m. šios paslaugos buvo teikiamos 62 šeimoms, kuriose augo 137 vaikai. Palaipsniui socialinę riziką patiriančių šeimų mažėja, kaip ir mažėja jose augančių vaikų. Tai matyti 6 diagramoje. 2022 m. socialinius sunkumus patiriančių šeimų bei jose augančių vaikų skaičius taip pat sumažėjo.

*6 diagrama*

**Socialinės rizikos šeimų bei vaikų jose dinamika 2018-2022 m.**

Rajone socialinę riziką patiriančioms šeimoms pagalbą teikia 11 socialinių darbuotojų. Šioms šeimoms taip pat buvo teikiamos transporto, aprūpinimo būtiniausiais drabužiais ir avalyne bei bendrosios paslaugos. Nuo 2018 m. liepos 1 d. įgyvendinant vaiko teisių apsaugos reformą šalyje, įsteigtos atvejo vadybininkų pareigybės savivaldybėse, darbui su riziką patiriančiomis šeimomis pradėta taikyti atvejo vadyba.

Atvejo vadyba – atvejo vadybininko koordinuojamos kompleksinės pagalbos vaikui ir jo atstovams pagal įstatymą organizavimas bei teikimas, siekiant jiems padėti įveikti iškilusius socialinius sunkumus, kurių sėkmingas sprendimas sudarytų prielaidas išvengti galimų vaiko teisių pažeidimų ir sudarytų sąlygas savarankiškai užtikrinti vaiko teises bei teisėtus interesus. Darbui su socialinę riziką patiriančiomis šeimomis rajone yra 3 atvejo vadybininkai. Atvejo vadyba 2022 m. buvo teikiama 71 šeimai, naujai pradėta teikti 31 šeimai, 43 šeimoms atvejo vadybos procesas buvo užbaigtas.

Socialinė priežiūra šeimoms – paslaugos, teikiamos sunkumų patiriančiai šeimai, turinčiai vaikų (krizė, socialinių įgūdžių stoka, priklausomybės, smurtas, vaikų nepriežiūra ir pan.), siekiant ją įgalinti savarankiškai rūpintis savo vaikais ir tinkamai juos prižiūrėti, savarankiškai spręsti problemas, užtikrinti emocinę ir psichologinę gerovę, palaikyti glaudesnį santykį su socialine aplinka, stiprinti šeimos narių gebėjimus prižiūrėti, pozityviai auklėti ir ugdyti vaikus nuo gimimo, padėti šeimai sukurti vaikų raidai palankią aplinką ir išvengti socialinės atskirties. 2022 m. pradėta teikti socialinė priežiūra šeimoms, auginančioms kūdikius iki 12 mėn., auginančios vaikus su negalia iki 36 mėn. Tokias paslaugas gavo 5 šeimos.

Dirbant su šeimomis labai svarbus komandinis darbas ir bendradarbiavimas su kitomis įstaigomis bei organizacijomis. Nuolat palaikomas ryšys su Valstybės vaiko teisių apsaugos ir įvaikinimo tarnybos Utenos apskrities vaiko teisių apsaugos skyriaus Molėtų rajone, Socialinės paramos skyriaus darbuotojais, tarpinstitucinio bendradarbiavimo koordinatoriumi, ugdymo įstaigų pedagogais, policijos pareigūnais, sveikatos priežiūros įstaigų darbuotojais, organizuojami atvejo vadybos posėdžiai, kuriuose sprendžiamos šeimos socialinės problemos, numatomas pagalbos poreikis, paslaugų teikimo galimybės, kita šeimai reikalinga pagalba.

 Vaikų dienos socialinė priežiūra – tai dienos socialinės priežiūros paslaugos, kuriomis siekiama ugdyto vaiko ir jo šeimos narių socialinius ir gyvenimo įgūdžius. Nuo 2021 m. sausio 1 d. gali būti teikiama tik akredituota vaikų dienos socialinė priežiūra. 2022 m. akredituotą vaikų dienos socialinę priežiūrą teikė: Molėtų vaikų savarankiško gyvenimo namai, VO Alantos bendruomenės centras ir VšĮ „Skudutiškio akademija“. Bendras vietų skaičius šiuose dienos centruose yra 90. Šiuose vaikų dienos centruose 2022 m. socialinės priežiūros paslaugas gavo 159 vaikai, iš jų 32 vaikai su negalia, 22 socialinę riziką patiriančių iš 118 šeimų. Akredituoti vaikų dienos centrai finansuojami valstybės ir savivaldybės biudžetų lėšomis, du iš šių centrų veikė rajono teritorijoje, 1 Molėtų mieste.

 VO Alantos bendruomenės centro VDC „Daigelis“vaikų dienos socialinės priežiūros paslaugas teikia 76 priešmokyklinio ir mokyklinio amžiaus vaikams iš 45 šeimų. Vaikams sudaromos sąlygos saviraiškai, asmenybės tobulėjimui, gyvenimo ir socialinių įgūdžių ugdymuisi, prasmingam laisvalaikio praleidimui. Mokyklinio amžiaus vaikams teikiamos ugdymo paslaugos: pamokų ruošos organizavimas, laisvalaikio užimtumas, pilietiškumo ugdymas, socialinių ir higienos įgūdžių ugdymas.

 VšĮ „Skudutiškio akademija“ Suginčių VDC „Tiltas“ vaikų dienos socialinės priežiūros paslaugas teikė 33 mokyklinio mažiaus vaikams iš 22 šeimų. VDC vaikams teikiamos socialinių įgūdžių ugdymo ir sociokultūrinės, maitinimo paslaugos, vaikams bei jų šeimų nariams teikiamos bendrosios socialinės paslaugos. VDC veikla labai naudinga tiek jį lankantiems vaikams, tiek jų šeimos nariams, tiek pačioms bendruomenėms: didėja vaikų savivertė, saugumo jausmas, pasitikėjimas savimi, dalyvaujant po pamokinėje veikloje atsiskleidžia ir ugdomas kūrybiškumas, skatinama saviraiška, plečiamas akiratis. Bendros veiklos (renginiai, išvykos ir t.t.) gerina šeimų tarpusavio santykius.

2022 m Molėtų vaikų savarankiško gyvenimo namų VDC vaikų dienos socialinės priežiūros paslaugas gavo 59 mokyklinio mažiaus vaikai (17 iš šių vaikų su negalia ar turi specialiųjų ugdymosi poreikių) iš 49 šeimų. Vaikams dienos centre teikiamos psichologo, spec. pedagogo, logopedo paslaugos. Įstaigoje taip pat teikiamos trumpalaikės (iki 4 val. per dieną) vaikų iki šešerių metų priežiūros paslaugos. Šios paslaugos teikiamos tėvams, kurių vaikai nelanko ugdymo įstaigų, tėvams suteikiant galimybę dirbti nepilną darbo dieną, taip pat vykdyti intensyvią darbo paiešką, susitvarkyti dokumentus prieš įsidarbinant ir kt. Per 2022 m. ši paslauga suteikta 25 vaikams, paslaugos buvo suteiktos 225 kartus.

Vaikų dienos centruose paslaugas gavo 9 ukrainiečių šeimų, pasitraukusių iš Ukrainos dėl Rusijos Federacijos karinių veiksmų Ukrainoje.

Intensyvi krizių įveikimo pagalba - tai socialinių įgūdžių ugdymo, palaikymo ir (ar) atkūrimo, pagalbos, kitų būtinųjų paslaugų (asmens higienos, buitinių ir kt.) suteikimas ir (ar) organizavimas asmeniui (šeimai), siekiant atkurti jo (jos) savarankiškumą, prarastus socialinius ryšius ir padėti integruotis į visuomenę, laikino apgyvendinimo, jei asmuo (šeima) dėl patirto smurto., prievartos, nustatyto vaiko apsaugos poreikio ar kitų priežasčių negali naudotis savo gyvenamąją vieta. 2022 m. Molėtų vaikų savarankiško gyvenimo namų krizių centre paslaugas gavo 27 asmenys (8 suaugusieji, 19 vaikų). 3 šeimos krizių centre apgyvendintos Molėtų r. savivaldybės administracijos Socialinės paramos skyriaus sprendimu, 5 šeimos - pagal Vaiko laikinosios priežiūros organizavimo socialinę priežiūrą teikiančioje socialinių paslaugų įstaigoje aktą.

Įgyvendinant ES finansuojamą projektą „Socialinių paslaugų teikimas smurtą patiriančioms šeimoms Molėtuose“, per ataskaitinį laikotarpį šeimoms suteiktos specialistų paslaugos: 99 socialinio darbuotojo, 96 psichologo, vedami grupiniai užsiėmimai.

Teiktos apgyvendinimo ir bendrosios socialinės paslaugos ukrainiečių šeimoms, pasitraukusioms iš Ukrainos dėl Rusijos Federacijos karinių veiksmų Ukrainoje – 15 asmenų, iš jų 7 suaugusiesiems, 8 vaikams.

Esant poreikiui, Molėtų vaikų savarankiško gyvenimo namų krizių centre gali būti suteiktos ir laikino apnakvidinimo paslaugos – tai nakvynės ir būtinųjų paslaugų (asmens higienos, buitinių) suteikimas asmenims esant krizinei situacijai ir pan., jei, nesuteikus šių paslaugų, kyla grėsmė jų sveikatai ar gyvybei.

Pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti – tai atrankos, konsultavimo, mokymų, pagalbos ir paslaugų organizavimas, teikimas, suteikiant žinių ir kompetencijų, reikalingų auginant globojamus (rūpinamus), prižiūrimus ir įvaikintus vaikus. Molėtų vaikų savarankiško gyvenimų namuose įsteigtas globos centras teikia pagalbą rajone gyvenantiems globėjams (rūpintojams), budintiems globotojams, įtėviams, šeimynų dalyviams. Per 2022 m. Globos centro specialistai suteikė paslaugas 26 globėjų šeimoms, 37-iems globėjų šeimose augantiems vaikams, 1 budinčiam globotojui, 1 šeimynai. Atlikti ir parengti 35 pagalbos vaikui ir budinčiam globotojui, globėjui (rūpintojui), šeimynos dalyviams, įtėviams poreikio vertinimo ir pagalbos planai, atlikti 2 budinčio globotojo veiklos kokybės vertinimai. Atlikta 4 vaikų laikino svečiavimosi priežiūra. Suorganizuoti 22 vaikų susitikimai su biologiniais tėvais. 5 kartus dalyvauta vaiko globos peržiūros posėdžiuose. Globėjams (rūpintojams), globėjams giminaičiams, budintiems globotojams, įtėviams, šeimynos dalyviams ir jų šeimos nariams suteikta įvairių globos koordinatoriaus ir Tarnybos atestuoto asmens paslaugų – 1083 kartai. Globojamiems vaikams suteikta 690 įvairių globos koordinatoriaus ir Tarnybos atestuoto asmens paslaugų.

                Suteikta 302 individualios psichologo konsultacijos globoje esantiems vaikams, 130 psichologo konsultacijos budintiems globotojams, globėjams (rūpintojams), globėjams giminaičiams, šeimynos dalyviams, įtėviams ir jų šeimos nariams.

Palydimoji paslauga jaunuoliams - visuma tarpusavyje susijusių paslaugų ir (ar) priemonių, kurios teikiamos, siekiant padėti palydėjimo paslaugos jaunuoliams gavėjams prisitaikyti prie socialinės aplinkos, ugdyti jų gebėjimus spręsti kylančias socialines ir kitas problemas, t. y. palengvinti palydėjimo paslaugos jaunuoliams gavėjų socialinę integraciją bendruomenėje. Molėtų vaikų savarankiško gyvenimo namų Palydimosios globos skyrius 2022 m. pradėjo teikti akredituotas jaunuolių palydėjimo paslaugas pilnametystės sulaukusiems asmenims, kuriems iki pilnametystės buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose. Šios paslaugos gali būti teikiamos jaunuoliams iki 24 m. 2022 m. šias paslaugas gavo 5 jaunuoliai.

Molėtų rajono savivaldybės teritorijoje kai kurių socialinės priežiūros paslaugų teikėjų nėra (pvz. – apgyvenimas nakvynės namuose, apsaugotame būste), tačiau esant šių paslaugų poreikiui, bendradarbiaujant su aplinkinių savivaldybių (Utenos, Anykščių) teritorijose veikiančiomis įstaigomis, užtikrinamas šių paslaugų teikimas.

Apgyvendinimas nakvynės namuose **-** laikinas nakvynės, socialinių įgūdžių ugdymo, palaikymo ir (ar) atkūrimo bei kitų būtinųjų paslaugų (asmens higienos, buitinių ir kt.) suteikimas asmenims, neturintiems gyvenamosios vietos ar dėl kitų priežasčių negalintiems ja naudotis, siekiant atkurti savarankiškumą, prarastus socialinius ryšius ir padėti integruotis į visuomenę

Laikinas apnakvindinimas - nakvynės ir būtinųjų paslaugų (asmens higienos, buitinių) suteikimas asmenims, kurie yra benamiai, smurtautojai, piktnaudžiauja alkoholiu, narkotinėmis, psichotropinėmis ar toksinėmis medžiagomis, esant krizinei situacijai ir pan., jei, nesuteikus šių paslaugų, kyla grėsmė jų sveikatai ar gyvybei.

2022 m. laikino apnakvidinimo ir apgyvendinimo nakvynės namuose paslaugos buvo teikiamos 6 mūsų savivaldybės gyventojams VšĮ Krizių centre „Angelų pieva“.

Apgyvendinimas apsaugotame būste – asmens (šeimos) apgyvendinimas ir pagalbos suteikimas namų aplinkoje, reikalingų paslaugų organizavimas bendruomenėje, siekiant kompensuoti, atkurti, ugdyti, palaikyti ir plėtoti asmens (šeimos) socialinius ir savarankiško gyvenimo įgūdžius. 2022 m. VšĮ „Šeimos idėjų centre“ šias paslaugas gavo 2 suaugę asmenys su negalia.

 **5.1.3. Bendrųjų socialinių paslaugų teikimas**

Bendrosios socialinės paslaugos teikiamos asmeniui (šeimai), kurio gebėjimai savarankiškai rūpintis asmeniniu (šeimos) gyvenimu ir dalyvauti visuomenės gyvenime gali būti ugdomi ar kompensuojami atskiromis, be nuolatinės specialistų pagalbos teikiamomis paslaugomis. Bendrosioms socialinėms paslaugoms priskiriamos informavimo, konsultavimo, tarpininkavimo ir atstovavimo, sociokultūrinės paslaugos, transporto organizavimo, maitinimo organizavimo, aprūpinimo būtiniausiais drabužiais ir avalyne bei kitos paslaugos.

 Molėtų socialinės paramos centras teikia bendrąsias socialines paslaugas rajono gyventojams. Teikiamos konsultavimo, informavimo, tarpininkavimo, aprūpinimo būtiniausiais drabužiais ir avalyne. Molėtų socialinės paramos centre teikiamos transporto organizavimo paslaugos, aprūpinimas techninės pagalbos priemonėmis.

 Didelę dalį bendrųjų socialinių paslaugų suteikia nevyriausybinės organizacijos (VšĮ Neįgaliųjų integracijos ir darbinio užimtumo centras, Molėtų krašto žmonių su negalia sąjunga ir kt.).

 **5.1.4. Prevencinių socialinių paslaugų teikimas**

 Prevencinių socialinių paslaugų tikslas – padėti asmeniui (šeimai) ir (ar) bendruomenei išvengti galimų socialinių problemų ir (ar) socialinės rizikos atsiradimo, sudaryti sąlygas asmeniui (šeimai) ugdyti ir (ar) stiprinti gebėjimus savarankiškai spręsti socialines problemas, palaikyti socialinius ryšius su visuomene, taip pat padėti didinti socialinę įtrauktį. 2022 m. dalis socialinių paslaugų išskirtos į naują prevencinių paslaugų grupę, kai kurios socialinės paslaugos į šią grupę buvo perkeltos iš bendrųjų socialinių paslaugų grupės (atviras darbas su jaunimu, mobilus darbas su jaunimu).

Potencialių socialinių paslaugų gavėjų paieška - asmenų, kurie patiria įvairių sunkumų, paieška, santykio užmezgimas, palaikymas ir (ar) jų įtraukimas į pagalbos procesą bei Kompleksinės paslaugos šeimai - paslaugos, skirtos asmens (šeimos), patyrusio (-ios) sunkumų, gebėjimams savarankiškai spręsti iškilusias problemas stiprinti, siekiant ateityje išvengti galimų didesnių socialinių problemų ir (ar) socialinės rizikos, tik 2022 m. išskirtos į atskirą prevencinių paslaugų grupę, tačiau Molėtų rajono savivaldybėje šios paslaugos teikiamos nuo 2017 m. rugpjūčio mėnesio įgyvendinant ES finansuojamą projektą „Kompleksinių paslaugų šeimai prieinamumo didinimas Molėtų rajono savivaldybėje“. Nuo projekto įgyvendinimo pradžios paslaugomis pasinaudojo 595 Molėtų rajono gyventojai. 2022 m. paslaugas gavo 204 unikalūs dalyviai, kurie dalyvavo keliose projekto veiklose.

*13 lentelė*

**Kompleksinių paslaugų gavėjų skaičius 2019-2022 m.**

|  |  |  |  |  |
| --- | --- | --- | --- | --- |
| Paslaugos pavadinimas | 2019 m. paslaugas gavusių asmenų skaičius | 2020 m. paslaugas gavusių asmenų skaičius | 2021 m. Paslaugas gavusių asmenų skaičius | 2022 m. Paslaugas gavusių asmenų skaičius |
| **1.1.1. Paslaugų koordinavimas ir organizavimas, užtikrinant „vieno langelio“ principą Molėtų rajono bendruomeniniuose šeimos namuose** | 172 | 106 | 29 | 116 |
| **1.1.2. Psichosocialinės paslaugos:** |  | 59 | 32 | 122 |
| 1.1.2.1. Grupinė terapija asmenims ir jų šeimos nariams, stiprinant ir skatinant sveiką gyvenimo būdą | - | 11 | - | - |
| 1.1.2.2. Meno terapija keičiant žalingą elgesį ir nuostatas | 37 | - | -. | 53 |
| 1.1.2.3. Individualios psichologo konsultacijos, patyrusiems emocinius išgyvenimus | 28 | 32 | 24 | 29 |
|  1.1.2.5. Terapija paaugliams grupėse | 18 | 16 | 8 | 30 |
| **1.1.3. Mediacijos paslaugos** | 25 | - | 12 | 7 |
| **1.1.4. Šeimos įgūdžių ugdymas ir sociokultūrinės paslaugos**: | - | 171 | 72 | 43 |
| 1.1.4.1. Šeimų sietyno veikla | 34 | 25 | - | 43 |
| 1.1.4.2. Šeimos ekonominių gebėjimų ugdymas |  | 36 | 36 | - |
| 1.1.4.3. Sveikatos mokykla | 60 | 38 | - | - |
| 1.1.4.4. Socialinių ir emocinių įgūdžių ugdymas | 13 | 72 | 36 | - |
| **1.1.5. Pozityvios tėvystės mokymai:** |  | 29 | - | 32 |
| 1.1.5.1. Mokymai šeimoms, auginančioms paauglius vaikus | - | - | **-** | **-** |
| 1.1.5.2. Tėvystės ir motinystės gebėjimų ugdymas | 27 | - | - | - |
| 1.1.5.4. Individualios socialinio darbuotojo konsultacijos tėvams (globėjams) ir jų vaikams | 25 | 13  | - | - |
| 1.1.5.5. Tėvų streso valdymo grupė | 16 | - | - | - |
| 1.1.5.6. Individualios psichologo konsultacijos tėvams, auginantiems vaikus (nepriklausomai nuo vaikų amžiaus tarpsnio) | 20 | 16 | - | 32 |
| **1.1.6. Vaikų priežiūros paslauga** | 17 | 11 | 7 | 4 |

Atsižvelgiant į rajono gyventojų poreikius specialistų pagalbą gauti kuo arčiau asmens gyvenamosios vietos ar derinant su darbo įsipareigojimais, paslaugos buvo organizuojamos skirtingose vietose bei skirtingu laiku.

Kad kompleksinėmis paslaugomis pasinaudotų problemų turinčios ar krizes išgyvenančios šeimos, aktyviai bendradarbiauta su Molėtų socialinės paramos centro atvejo vadybininkais, šeimų socialinėmis darbuotojomis, Probacijos tarnybos Molėtų savivaldybėje specialistais, seniūnijų bendruomenėmis, mokyklomis. Šeimos, kurios augina 3 - 6 metų amžiaus vaikus ir dalyvavo projekto veiklose, užsiėmimų metu gavo vaikų priežiūros specialisto paslaugas.

 Atviras darbas su jaunimu – paslauga teikiama siekiant ugdyti jaunų žmonių asmenines ir socialines kompetencijas, padėti jauniems žmonėms aktyviai įsitraukti į bendruomeninius ir visuomeninius procesus, lanksčiai ir konstruktyviai reaguoti į jauno žmogaus gyvenimo pokyčius. Jaunimas motyvuojamas dalyvauti jo interesus atitinkančioje veikloje, skatinimas tobulėti, ugdyti verslumą ir darbo rinkai reikalingus įgūdžius. Molėtų kultūros centro padalinys Atviras jaunimo centras 2022 m. paslaugas teikė 436 rajono jaunuoliams.

 Mobilus darbas su jaunimu - teikiant šią paslaugą, siekiama padėti jauniems žmonėms išspręsti kylančias problemas ir įveikti sunkumus (pvz., ugdymosi, užimtumo problemas ir pan.), sukurti saugią, atvirą, neformalią, neįpareigojančią aplinką, kurioje jauni žmonės galėtų kartu su draugais ir bendraamžiais ugdyti(s) socialinius įgūdžius. Teikiant paslaugą, siekiama padėti jaunimui įsitraukti į arčiausiai jo esančią darbo su jaunimu infrastruktūrą, savanorišką veiklą ir jaunimo organizacijų veiklą, užtikrinant turiningą laisvalaikį, ugdymą(si) ir socialinę integraciją, įgalinti jaunimą aktyviai veikti jaunų žmonių gyvenamojoje teritorijoje. Molėtų rajono kaimiškose vietovėse vykdytas Mobilus darbas su jaunimu, paslaugos suteiktos 63 jaunuoliams įvairiose rajono seniūnijose.

 **5.1.5. Kitos paslaugos**

Molėtų rajone eilę metų vykdomasbūsto pritaikymas neįgaliesiems, aprūpinimas techninės pagalbos priemonėmis, 2012-2022 m. laikotarpiu savivaldybėje organizuojant projektų vertinimą buvo finansuojami Socialinių reabilitacijos paslaugų neįgaliesiems bendruomenėje projektai. Šios paslaugos gali būti priskiriamos prie bendrųjų socialinių paslaugų, nes jų dėka ugdomi asmens gebėjimai rūpintis asmeniniu gyvenimu bei leidžia asmeniui dalyvauti visuomenės gyvenime, integruotis visuomenėje.

Socialinės reabilitacijos paslaugų neįgaliesiems bendruomenėje projektų tikslas - gerinti neįgaliųjų socialinę integraciją į visuomenę, teikti neįgaliesiems socialinės reabilitacijos paslaugas, kurios atkurtų ar palaikytų neįgaliųjų socialinius ir savarankiško gyvenimo įgūdžius, didintų neįgaliųjų savarankiškumą ir užimtumą bei galimybes dalyvauti visuomenės gyvenime. Socialinės reabilitacijos paslaugos teikiamos neįgaliems asmenims ar jų šeimos nariams, atsižvelgiant į negalios pobūdį. Per 2022 m. šias paslaugas gavo 312 asmenų.

*7 diagrama*

**Socialinės reabilitacijos paslaugas gavusiųjų asmenų skaičius 2018-2022 m.**

2022 metams buvo pateikti 3 Socialinių reabilitacijos paslaugų neįgaliesiems bendruomenėje projektai, po projektų vertinimo visi 3 buvo finansuoti. Finansavimui buvo skirtos valstybės bei savivaldybės biudžeto lėšos.

*14 lentelė*

**2022 m. Socialinės reabilitacijos paslaugų neįgaliesiems bendruomenėje projektų pasiekti rezultatai, panaudotos lėšos**

|  |  |  |  |  |  |
| --- | --- | --- | --- | --- | --- |
| Eil. Nr. | Organizacijos pavadinimas | Paslaugas gavo asmenų iš viso | Iš jų | Finansavimas, tūkst. eurų | Iš jų |
| suaugusių su negalia | vaikų su negalia | šeimos narių | valstybės biudžeto lėšos | savivaldybės biudžeto lėšos |
|  | Molėtų krašto žmonių su negalia sąjunga | 189 | 146 | 8 | 35 | 24448 | 24448 | - |
|  | VšĮ LASS šiaurės rytų centras | 35 | 28 | 2 | 5 | 12635 | 12635 | - |
|  | VšĮ Neįgaliųjų integracijos ir darbinio užimtumo centras | 88 | 88 | - | - | 18831 | 3831 | 15000 |
| **Iš viso** | 312 | 262 | 10 | 40 | 55914 | 40914 | 15000 |

Socialinės paramos skyriaus duomenys

*15 lentelė*

**2022 m. Socialinės reabilitacijos paslaugų neįgaliesiems bendruomenėje projektų pasiekti rezultatai pagal veiklas**

|  |  |  |  |
| --- | --- | --- | --- |
|                                                          Organizacijos                                         pavadinimas                   Veiklos | Molėtų krašto žmonių su negalia sąjunga | VšĮ LASS šiaurės rytų centras | VšĮ Neįgaliųjų integracijos ir darbinio užimtumo centras |
| Neįgaliųjų dienos užimtumas  | Viso paslaugas gavo asmenų | 59 | 15 | 88 |
| Iš jų | suaugusių neįgaliųjų | 57 | 15 | 88 |
| neįgalių vaikų | 2 | - | - |
| Individuali pagalba neįgaliajam | Viso paslaugas gavo asmenų | 114 | 29 | 54 |
| Iš jų | suaugusių neįgaliųjų | 110 | 27 | 54 |
| neįgalių vaikų | 4 | 2 | 0 |
| Pagalba atkuriant ar stiprinant darbinius įgūdžius | Viso paslaugas gavo asmenų | 12 | - | - |
| Iš jų | suaugusių neįgaliųjų | 12 | - | - |
| neįgalių vaikų | - | - | - |
| Pagalba neįgaliųjų šeimos nariams | Viso paslaugas gavo šeimos narių | 35 | 5 | - |

Vadovaujantis Socialinės priežiūros akreditavimo tvarkos aprašu, patvirtintu Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros akreditavimo tvarkos aprašo patvirtinimo“ (toliau - Tvarkos aprašas), nuo 2023 m. sausio 1 d. socialinės reabilitacijos neįgaliesiems bendruomenėje paslaugas galės teikti tik akredituoti paslaugų teikėjai. Iki 2023 m. sausio 1 d. Molėtų rajono savivaldybėje akredituotos 3 socialinės reabilitacijos neįgaliesiems bendruomenėje paslaugas teiksiančios įstaigos: Molėtų krašto žmonių su negalia sąjunga, VšĮ LASS šiaurės rytų centras ir VšĮ Neįgaliųjų integracijos centras. Planuojama, kad šios įstaigos paslaugas teiks 150 neįgaliųjų.

Nuo 2008 m. Molėtų rajono savivaldybės administracija vykdo būsto ir aplinkos pritaikymą neįgaliesiems, turintiems judėjimo ir apsitarnavimo funkcijų sutrikimų. Vykdant būsto ir aplinkos neįgaliesiems pritaikymą atliekami būtiniausi darbai, keičiant neprieinamas erdves, taip sudarant galimybes neįgaliesiems ar juos slaugantiems artimiesiems gyventi pilnavertį gyvenimą programą 2008-2022 metais savivaldybėje būstai pritaikyti 81 asmeniui su negalia, o 2022 m. savivaldybėje būstas pritaikytas 11 asmenų (16 lentelė).

Būsto pritaikymo programa vykdoma ne tik Molėtų mieste, bet ir kaimuose, lėšos skiriamos iš valstybės ir savivaldybės biudžetų. Lėšos ir finansavimo šaltiniai apžvelgiami 16 lentelėje.

*16 lentelė*

 **Būsto pritaikymas savivaldybėje 2018-2022 metais**

|  |  |  |  |
| --- | --- | --- | --- |
| Metai | Asmenų, kuriems pritaikytas būstas, skaičius | Lėšos būsto pritaikymui, tūkst. *Eur* | Iš jų: |
| Būsto pritaikymui iš valstybės biudžeto, tūkst. *Eur* | Būsto pritaikymo administravimui iš valstybės biudžeto, tūkst. *Eur* | iš savivaldybės biudžeto, tūkst. *Eur* |
| 2018 | 10 | 57,2 | 33,9 | 1,3 | 22,0 |
| 2019 | 8 | 40,6 | 23,3 | 1,0 | 16,3 |
| 2020 | 6 | 32,5 | 15,4 | 0,7 | 15,4 |
| 2021 | 6 | 40,7 | 17,9 | 0,7 | 22,1 |
| 2022 | 11 | 54,0 | 31,5 | 1,3 | 21,2 |

Socialinės paramos skyriaus duomenys

 Didėjant būsto pritaikymo poreikiui savivaldybėje didėja ir lėšų poreikis (10 diagrama). Pastaraisiais metais kasmet naujai prašymus būsto pritaikymui neįgaliesiems pateikia apie 10-12 asmenų.

*8 diagrama*

 **Lėšos būsto pritaikymui neįgaliesiems 2018 – 2022 metais**

\*- numatomos skirti lėšos

Socialinės paramos skyriaus duomenys

 Būsto pritaikymui neįgaliesiems iki 2023 m. sausio 1 d. buvo pateikta 5 prašymai, 1 asmuo likęs eilėje iš ankstesnių metų. Šiais metais savivaldybėje planuojama pritaikyti 5 būstus neįgaliesiems, tam planuojama skirti per 39,8 tūkst. eurų iš valstybės ir iš savivaldybės biudžetų.

 Molėtų paramos centras aprūpina savivaldybės gyventojus techninės pagalbos priemonėmis. Per 2022 m. buvo gauta 119 prašymai techninės pagalbos priemonėms išduoti, 103 gavėjams išduotos 143 techninės pagalbos priemonės. Vidutinis techninės pagalbos priemonės išdavimo laikas yra 15 kalendorinių dienų.

*17 lentelė*

 **Techninės pagalbos priemonių skyrimas 2018-2022 metais**

|  |  |  |  |  |  |
| --- | --- | --- | --- | --- | --- |
| Rodiklis | 2018 m. | 2019 m. | 2020 m. | 2021 m. | 2022 m.  |
| Asmenų skaičius | 173 | 172 | 118 | 89 | 103 |
| Priemonių skaičius | 224 | 228 | 176 | 106 | 143 |

Socialinės paramos centro duomenys

*18 lentelė*

**6. Savivaldybės galimybių teikti socialines paslaugas ir socialinių paslaugų poreikio įvertinimas**

|  |  |  |  |  |
| --- | --- | --- | --- | --- |
| Eil. Nr. | Socialinių paslaugų rūšys pagal žmonių socialines grupes[[5]](#footnote-5) | Asmenų (šeimų) skaičius, kuriems socialinių paslaugų poreikis  | 1000 gyventojų tenka vietų | iš jų finansuoja savivaldybė |
| įvertintas  | nepaten-kintas |
| *1* | *2* | *3* | *4* | *5* | *6* |
| 1. | Socialinė globa | x | x | x | x |
| 1.1. | Ilgalaikė socialinė globa  | 129 | - | 7,7 | 125 |
| Senyvo amžiaus asmenys ir suaugę asmenys su negalia | 110 | 5 | 6,6 | 110 |
| Vaikai likę be tėvų globos | 19 | - | 1,1 | 15 |
| 1.2. | Trumpalaikė socialinė globa  | 4 | - | 0,2 | 4 |
| Senyvo amžiaus asmenys ir suaugę asmenys su negalia | 4 | - | 0,2 | 4 |
| Vaikai likę be tėvų globos | - | - | - | - |
| 1.3. | Dienos socialinė globa institucijoje | - | - | - | - |
| 1.4. | Dienos socialinė globa asmens namuose  | 26 | - | 1,6 | 26 |
| Senyvo amžiaus asmenys ir suaugę asmenys su negalia | 26 | - | 1,6 | 26 |
| 1.5. | Atokvėpio paslaugos (globa) | - | - | - | - |
| 2. | Socialinė priežiūra | x | x | x | x |
| 2.1. | Pagalba į namus  | 147 | - | 8,8 | 147 |
| 2.2. | Socialinių įgūdžių ugdymas ir palaikymas institucijoje | - | - | - | - |
| 2.3. | Socialinių įgūdžių ugdymas ir palaikymas asmens namuose | 62 | - | 3,7 | - |
| 2.4. | Socialinė priežiūra šeimoms | 10 | - | 0,6 | - |
| 2.5. | Apgyvendinimas savarankiško gyvenimo namuose | - | - | - | - |
| 2.6. | Socialinė reabilitacija neįgaliesiems bendruomenėje | 150 | - | 9 | 150(dalinis finansavimas) |
| 2.7. | Laikinas apnakvindinimas | 2 | - | 0,1 | 2 |
| 2.8. | Intensyvi krizių įveikimo pagalba | 15 | - | 0,9 | 15 |
| 2.9. | Psichosocialinė pagalba | 42 | - | 2,5 | - |
| 2.10. | Apgyvendinimas nakvynės namuose | 6 | - | 0,4 | 6 |
| 2.11. | Laikinas atokvėpis | - | - | - | - |
| 2.12. | Pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti | 35 | - | 2,1 | 39 (dalinis finansavimas) |
| 2.13. | Apgyvendinimas apsaugotame būste | 2 | - | 0,1 | 2 |
| 2.14. | Vaikų dienos socialinė priežiūra | 105 | - | 6,3 | 105 (dalinis finansavimas) |
| 2.15. | Palydėjimo paslauga jaunuoliams | 5 | - | 0,3 | 5 |
| 3. | Bendrosios socialinės paslaugos: | x | x | x | x |
| 3.1. | Informavimas | tenkinama pagal poreikį | - | - | tenkinama pagal poreikį |
| 3.2. | Konsultavimas | tenkinama pagal poreikį | - | - | tenkinama pagal poreikį |
| 3.3. | Tarpininkavimas ir atstovavimas | tenkinama pagal poreikį | - | - | tenkinama pagal poreikį |
| 3.4. | Maitinimo organizavimas | tenkinama pagal poreikį | - | - | - |
| 3.5. | Aprūpinimas būtiniausiais drabužiais ir avalyne | tenkinama pagal poreikį | - | - | - |
| 3.6. | Transporto organizavimas | 220 | - | 13,1 | 220 |
| 3.7. | Sociokultūrinės paslaugos | tenkinama pagal poreikį | tenkinama pagal poreikį | - | tenkinama pagal poreikį |
| 3.8. | Asmeninės higienos ir priežiūros paslaugų organizavimas | 70 | - | 4,2 | 50 |
| 3.9. | Darbas su jaunimu gatvėje | - | - | - | - |
| 4. | Prevencinės paslaugos | x | x | x | x |
| 4.1. | Potencialių socialinių paslaugų gavėjų paieška | tenkinama pagal poreikį | - | - | - |
| 4.2. | Kompleksinės paslaugos šeimai | tenkinama pagal poreikį | - | - | - |
| 4.3. | Darbas su bendruomene | tenkinama pagal poreikį | - | - | - |
| 4.4. | Šeimos konferencija | - | - | - | - |
| 4.5. | Atviras darbas su jaunimu | 270 | - | 16,1 | 270 |
| 4.6. | Mobilus darbas su jaunimu | 60 | - | 3,6 | - |

**6.1. Savivaldybės organizuojamų socialinių paslaugų analizė**

Molėtų rajono savivaldybėje socialinės paslaugos skiriamos ir teikiamos vadovaujantis Lietuvos Respublikos socialinių paslaugų įstatymu. Šios paslaugos teikiamos socialinių paslaugų įstaigose, asmens namuose, nevyriausybinėse bei visuomeninėse organizacijose, kitose įstaigose.

Savivaldybėje organizuojamos ir teikiamos paslaugos:

**6.1.1. Prevencinės paslaugos:**

potencialių socialinių paslaugų gavėjų paieška;
kompleksinės paslaugos šeimai;

Darbas su bendruomene;

atviras darbas sau jaunimu;

mobilus darbas su jaunimu;

**6.1.2. Bendrosios paslaugos:**

informavimo, konsultavimo, tarpininkavimo ir atstovavimo;

maitinimo organizavimo;

asmens higienos ir priežiūros paslaugų organizavimo;

sociokultūrinės paslaugos;

transporto organizavimo.

**6.1.3. Specialiosios paslaugos:**

*akredituota socialinė priežiūra:*

pagalba į namus;

socialinių įgūdžių ugdymas, palaikymas ir (ar) atkūrimas;

palydėjimo paslaugos jaunuoliams;

socialinė priežiūra šeimoms;

socialinė reabilitacija neįgaliesiems bendruomenėje;

laikinas apnakvindinimas;

intensyvi krizių įveikimo pagalba;

psichosocialinė pagalba;

apgyvendinimas nakvynės namuose (*organizuojama*);

pagalba globėjams,(rūpintojams), budintiems globotojams, įtėviams ir šeimynų dalyviams ar besirengiantiems jais tapti;

apgyvendinimas apsaugotame būste (*organizuojama*);

vaikų dienos socialinė priežiūra;

laikinas atokvėpis (socialinė priežiūra);

*socialinė globa:*

dienos socialinė globa asmens namuose;

trumpalaikė socialinė globa;

ilgalaikė socialinė globa;

laikinas atokvėpis (socialinė globa).

Pagrindiniai socialinių paslaugų gavėjai savivaldybėje yra senyvo amžiaus asmenys bei suaugę asmenys su negalia. Kiti paslaugų gavėjai yra socialinę riziką patiriančios šeimos bei jose augantys vaikai, vaikai su negalia, vaikai, likę be tėvų globos, globėjai (rūpintojai), budintys globotojai, įtėviai bei šeimos atsidūrusios krizinėse situacijose, socialinę riziką patiriantys asmenys.

*19 lentelė*

**Molėtų rajono savivaldybės socialinių paslaugų išvystymas 2022 m.**

**SOCIALINIŲ PASLAUGŲ IŠVYSTYMO NORMATYVAI**

|  |  |  |  |  |
| --- | --- | --- | --- | --- |
| **Eil.****Nr.** | **Socialinės paslaugos pagal gavėjų grupes** | Minimalus rodiklis | Siektinas rodiklis | Molėtų r. rodiklis |
| **1.** | **Socialinės paslaugos senyvo amžiaus asmenims****(jų šeimoms)** | **Gavėjų skaičius, tenkantis 1 000 senyvo amžiaus asmenų savivaldybėje** |
| 1.1. | Pagalba į namus | 25 | 35 | 32,5 |
| 1.2. | Laikinas atokvėpis (socialinė priežiūra asmens namuose) | 1 | 2 |  0 |
| 1.3. | Dienos socialinė globa asmens namuose | 6 | 12 | 5,6 |
| 1.4. | Socialinių įgūdžių ugdymas, palaikymas ir (ar) atkūrimas įstaigoje (socialinių paslaugų centre, dienos centre, šeimos paramos centre, paramos šeimai tarnyboje ir kt.) | 6 | 10 | 2,3 |
| 1.5. | Dienos socialinė globa įstaigoje (dienos centre) | 2 | 3 | - |
| 1.6. | Apgyvendinimas savarankiško gyvenimo namuose | 1 | 2 | - |
| 1.7. | Trumpalaikė socialinė globa (asmens namuose arba įstaigoje) | 1 | 2 | 1,4 |
| 1.8. | Laikinas atokvėpis (trumpalaikė ar (ir) dienos socialinė globa) | 2 | 6 | 0 |
| 1.9. | Ilgalaikė socialinė globa  | 12,5 | 15 | 17,5 |
| **1.10.** | **Socialinių paslaugų gavėjų – senyvo amžiaus asmenų – skaičius, tenkantis 1 000 senyvo amžiaus asmenų savivaldybėje, iš viso:**  | **56,5** | **87** | **57** |
| **2.** | **Socialinės paslaugos darbingo amžiaus asmenims su negalia (jų šeimoms)** | **Gavėjų skaičius, tenkantis 1 000 darbingo amžiaus asmenų su negalia savivaldybėje** |
| 2.1. | Pagalba į namus, socialinių įgūdžių ugdymas, palaikymas ir (ar) atkūrimas asmens namuose | 10 | 20 | 8,2 |
| 2.2.  | Laikinas atokvėpis (socialinė priežiūra asmens namuose) | 1 | 2 | 0 |
| 2.3. | Dienos socialinė globa asmens namuose | 6 | 9 | 1,9 |
| 2.4. | Socialinių įgūdžių ugdymas, palaikymas ir (ar) atkūrimas įstaigoje (socialinių paslaugų centre, dienos centre, šeimos paramos centre, paramos šeimai tarnyboje ir kt.) | 40 | 52 | 28,7 |
| 2.5. | Dienos socialinė globa įstaigoje (dienos centre) | 13 | 18 | - |
| 2.6. | Apgyvendinimas savarankiško gyvenimo namuose | 3 | 9 | - |
| 2.7. | Apgyvendinimas apsaugotame būste | 2 | 5 | 2 |
| 2.8. | Trumpalaikė socialinė globa | 3 | 5 | 2 |
| 2.9. | Laikinas atokvėpis (trumpalaikė ar (ir) dienos socialinė globa) | 10 | 25 | 0 |
| 2.10. | Ilgalaikė socialinė globa: |  |  |  |
| 2.10.1. | grupinio gyvenimo namuose | 3 | 13 | 1 |
| 2.10.2. | socialinės globos namuose, specializuotuose slaugos ir socialinės globos namuose | 30 | 16 | 35 |
| 2.11. | Socialinių įgūdžių ugdymas, palaikymas ir (ar) atkūrimas socialinėse dirbtuvėse | 4 | 6 | - |
| **2.12.** | **Socialinių paslaugų gavėjų – darbingo amžiaus asmenų su negalia – skaičius, tenkantis 1 000 darbingo amžiaus asmenų su negalia savivaldybėje, iš viso:**  | **125** | **180** | **78,8** |
| **3.** | **Socialinės paslaugos vaikams (jų šeimoms)**  | **Gavėjų skaičius, tenkantis 1 000 vaikų savivaldybėje** |
| 3.1. | Socialinių įgūdžių ugdymas, palaikymas ir (ar) atkūrimas) asmens (šeimos) namuose (gavėjai – vaikai, kurių šeimoms teikiama socialinė priežiūra)  | 50 | 56 | 59,7 |
| 3.2. | Vaikų dienos socialinė priežiūra  | 23 | 26 | 55,3 |
| 3.3. | Intensyvi krizių įveikimo pagalba (krizių centre, laikino apgyvendinimo įstaigoje šeimoms, turinčioms vaikų, savarankiško gyvenimo namuose, kitose socialinių paslaugų įstaigose) (gavėjai – vaikai, kuriems pagal Lietuvos Respublikos vaiko teisių apsaugos pagrindų įstatymą nustatyta laikinoji priežiūra) | 3 | 5 | 6 |
| **3.4.** | **Socialinių paslaugų gavėjų – vaikų – skaičius, tenkantis 1 000 vaikų savivaldybėje, iš viso:** | **76** | **87** | **121** |
| **4.** | **Socialinės paslaugos vaikams su negalia (jų šeimoms)** | **Gavėjų skaičius, tenkantis 1 000 vaikų su negalia savivaldybėje** |
| 4.1. | Laikinas atokvėpis (socialinė priežiūra asmens namuose)  | 30 | 100 | 0 |
| 4.2. | Dienos socialinė globa asmens namuose  | 10 | 13 | - |
| 4.3. | Dienos socialinė globa ar socialinė priežiūra įstaigoje(dienos centre ar kt.)  | 170 | 250 | 166,7 |
| 4.4. | Laikinas atokvėpis (trumpalaikė ar (ir) dienos socialinė globa)  | 50 | 140 | 0 |
| 4.5. | Ilgalaikė (trumpalaikė) socialinė globa vaikams su negalia socialinės globos namuose vaikams su negalia, specializuotuose slaugos ir socialinės globos namuose  | 5 | 4 | - |
| 4.6. | **Socialinių paslaugų gavėjų – vaikų su negalia – skaičius, tenkantis 1 000 vaikų su negalia savivaldybėje, iš viso:** | **265** | **507** | **166,7** |
| **5.** | **Socialinės paslaugos likusiems be tėvų globos vaikams****(jų šeimoms)** | **Gavėjų skaičius, tenkantis 1 000 vaikų, kuriems nustatyta globa (rūpyba), savivaldybėje** |
| 5.1. | Pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti (gavėjai – vaikai, kurių globėjai (rūpintojai), budintys globotojai, įtėviai ir šeimynų dalyviai gauna pagalbą) | 500 | 700 | 660,1 |
| 5.2. | Ilgalaikė (trumpalaikė) socialinė globa: |  |  |  |
| 5.2.1. | šeimynose | 60 | 65 | 71,4 |
| 5.2.2. | bendruomeniniuose vaikų globos namuose | 120 | 130 | 89,3 |
| **5.3.** | **Socialinių paslaugų gavėjų – likusių be tėvų globos vaikų – skaičius, tenkantis 1 000 vaikų, kuriems nustatyta globa (rūpyba), savivaldybėje, iš viso:** | **680** | **895** | **820,8** |
| **6.** | **Palydėjimo paslauga jaunuoliams (jų šeimoms)** | **Gavėjų skaičius, tenkantis 1 000 asmenų nuo 16 iki 24 metų savivaldybėje** |
| 6.1. | su laikinu apgyvendinimu(savarankiško gyvenimo namuose ar apsaugotame būste) | 2 | 4 | 3,3 |
| 6.2. | be laikino apgyvendinimo(socialinių paslaugų įstaigoje ar asmens namuose) | 10 | 15 | - |
| **6.3.** | **Palydėjimo paslaugų gavėjų – jaunuolių – skaičius, tenkantis 1 000 asmenų nuo 16 iki 24 metų savivaldybėje, iš viso:** | **12** | **19** | **3,3** |
| **7.** | **Socialinės paslaugos socialinę riziką patiriantiems suaugusiems asmenims (jų šeimoms)** | **Gavėjų skaičius, tenkantis 1 000 suaugusių asmenų savivaldybėje** |
| 7.1. | Psichosocialinė pagalba(socialinių paslaugų įstaigose ar asmens namuose) | 5 | 10 | 3,6 |
| 7.2. | Socialinių įgūdžių ugdymas, palaikymas ir (ar) atkūrimas socialinės priežiūros centruose (dienos centre, socialinių paslaugų centre, krizių centre, paramos šeimai centre ir kt.) | 2 | 3,5 | 5,9 |
| 7.3. | Apgyvendinimas savarankiško gyvenimo namuose | 0,3 | 1 | - |
| 7.4. | Intensyvi krizių įveikimo pagalba(krizių centre, kitose socialinių paslaugų įstaigose): |  |  |  |
| 7.4.1. | su laikinu apgyvendinimu  | 0.4 | 1 | 0,8 |
| 7.4.2. | be laikino apgyvendinimo  | 1,5 | 2,5 | 0,3 |
| 7.5. | Apgyvendinimas nakvynės namuose ir laikinas apnakvindinimas laikino apnakvindinimo įstaigose | 1,5 | 2,5 | 0,4 |
| 7.6. | Trumpalaikė socialinė globa psichologinės bei socialinės reabilitacijos įstaigose asmenims, priklausomiems nuo psichoaktyviųjų medžiagų | 0,3 | 0,5 | 0,1 |
| **7.7.** | **Socialinių paslaugų gavėjų – socialinę riziką patiriančių suaugusių asmenų – skaičius, tenkantis 1 000 suaugusių asmenų savivaldybėje, iš viso:** | **11** | **21** | **11,1** |

1 Vietų skaičius socialinių paslaugų įstaigoje.

2 Vidutinis gavėjų skaičius per mėnesį.

Molėtų rajono savivaldybės socialinių paslaugų išvystymą lyginant su Socialinių paslaugų išvystymo normatyvais, patvirtintais Lietuvos Respublikos socialinės apsaugos ir darbo ministro 2014 m. sausio 20 d. įsakymu Nr. A1-23 „Dėl Socialinių paslaugų išvystymo normatyvų patvirtinimo“ (2022 m. vasario 10 d. įsakymo Nr. A1-99 redakcija), galima įvertinti socialinių paslaugų Molėtų rajone pakankamumą, daryti išvadas apie trūkstamas socialines paslaugas, prielaidas šių paslaugų plėtrai bei numatyti prioritetines socialinių paslaugų plėtros kryptis.

19 lentelėje matyti, kad Molėtų rajone daugiausiai socialinių paslaugų yra teikiama vaikams ir jų šeimoms, likusiems be tėvų globos vaikams - šių paslaugų teikimo savivaldybėje rodiklis didesnis nei siektinas rodiklis ar artimas šiam dydžiui.

Senyvo amžiaus asmenims bei socialinę riziką patiriantiems suaugusiems asmenims teikiamos paslaugos siekia minimalų rodiklį, tačiau socialinės paslaugos suaugusiems asmenims su negalia (jų šeimoms), vaikams su negalia (jų šeimoms), palydėjimo paslaugos jaunuoliams (jų šeimoms) nesiekia net minimalaus rekomenduojamo rodiklio. Tai lemia ne tik paslaugų trūkumas, bet ir paslaugų poreikio nebuvimas, vengiant kreiptis dėl paslaugų, jomis naudotis ar panašiai.

 2022 m. savivaldybėje plėtojosi teikiamų socialinių paslaugų tinklas, prieinamumas, tačiau kai kurios paslaugos, nors ir gali būti teikiamos, tačiau besikreipiančių dėl šių paslaugų nėra arba jų skaičius yra labai nedidelis - tai atokvėpio paslaugos (įskaitant ir socialinę priežiūrą ir socialinę globą) visų grupių neįgaliesiems, nedidelė paklausa ir trumpalaikei socialinei globai.

Lyginant su praėjusiais metais, Molėtų rajone padaugėjo paslaugų socialinės rizikos suaugusiems asmenims, pradėtos teikti socialinių įgūdžių ugdymo, palaikymo ir (ar) atkūrimo paslaugos. Sprendžiant tokių asmenų problemas bendradarbiaujama su kitose savivaldybėse esančiais nakvynės namais, reabilitacijos centrais, tarpininkaujama padedant susisiekti ar apsigyventi šiose įstaigose.

Vertinant socialinių paslaugų išvystymą savivaldybėje būtina įvertinti ir tam tikrų paslaugų poreikį tam tikroms grupėms, todėl siūlytina atlikti tam tikrų asmenų grupių – suaugusių asmenų su negalia, tėvų/globėjų, auginančių vaikus su negalia, socialinę riziką patiriančių asmenų apklausas, siekiant išsiaiškinti, kokių paslaugų reikia šioms asmenų grupėms. Prieš planuojant socialinių paslaugų plėtrą savivaldybėje, būtina įvertinti ne tik paslaugų poreikį savivaldybėje, bet ir galimybes apsijungti kelioms savivaldybėms, siekiant suteikti kokybiškas paslaugas, įsteigiant įstaigą vienoje iš savivaldybių bei užtikrinant paslaugų prieinamumą kelių savivaldybių gyventojams bei įstaigos išlaikymą bendru savivaldybių sutarimu.

**7. Socialinių darbuotojų ir socialinių darbuotojų padėjėjų skaičius savivaldybėje 2022 m.**

*20 lentelė*

|  |  |  |  |
| --- | --- | --- | --- |
| Eil. Nr. | Įstaigos | Socialinių darbuotojų skaičius | Socialinių darbuotojų padėjėjų skaičius |
| Iš viso | Iš jų finansuojamų iš valstybės biudžeto |
| 1. | Savivaldybės socialinių paslaugų įstaigose | 33 | 14 | 49 |
| 1.1. | biudžetinėse | 31 | 14 | 45 |
| 1.2. | viešosiose | 2 | - | 4 |
| 2. | Savivaldybės administracijoje | 1 | - | - |
|  | Iš viso | 34 | 14 | 49 |

Socialinės paramos skyriaus duomenys

**8. 2022 metų socialinių paslaugų plano įgyvendinimo rezultatų trumpa apžvalga**

2022 m. Molėtų rajono savivaldybės socialinių paslaugų plane iškeltų tikslų ir uždavinių įgyvendinimas vertinamas gerai. 2022 m. pradėtos teikti socialinės paslaugos: socialinė priežiūra šeimoms, auginančioms kūdikius iki 12 mėn., auginančios vaikus su negalia iki 36 mėn., palydėjimo paslaugos jaunuoliams su apgyvendinimu, apsaugoto būsto paslaugos, apnakvindinimo paslaugos, apgyvenimas nakvynės namuose, intensyvi krizių įveikimo paslauga be apgyvendinimo, dienos socialinė globa (anksčiau buvo teikiama kaip integralios pagalbos sudedamoji dalis). 2022 m. IV ketv. duris atvėrė VšĮ Universalaus daugiafunkcio centro „Kaimynystės namai“ socialinės globos namai, kuriuose ilgalaikės ar trumpalaikės socialinės globos paslaugas gali gauti 12 asmenų su sunkia negalia ar senyvo amžiaus asmenys. Palaipsniui didėjančios lėšos socialinėms paslaugoms leidžia nemažinti teikiamų socialinių paslaugų apimčių bei užtikrinti pažeidžiamiausių savivaldybės gyventojų poreikį atitinkančių socialinių paslaugų teikimą. Siekiant užtikrinti nestacionarių socialinių paslaugų teikimą rajono gyventojams ir taip sudarant jiems sąlygas ugdyti ar stiprinti gebėjimus savarankiškai rūpintis asmeniniu (šeimos) gyvenimu, palaikyti socialinius ryšius su visuomene bei padėti įveikti socialinę atskirtį, savivaldybėje buvo teikiamos bendrosios ir socialinės priežiūros paslaugos pagyvenusiems asmenims, neįgaliesiems, socialinę riziką patiriančioms šeimoms bei jų vaikams, šeimoms atsidūrusioms krizinėje situacijoje. Šios paslaugos buvo teikiamos pagal poreikį, siekiant, kad žmonės kuo ilgiau gyventų jiems įprastoje aplinkoje.

2022 m. Molėtų rajono savivaldybėje buvo tęsiamas "Kompleksinių paslaugų šeimai prieinamumo didinimas Molėtų rajono savivaldybėje" projektas. Projekto įgyvendinimo metu siekiama sudaryti sąlygas Molėtų rajone gyvenančioms šeimoms gauti kompleksiškai teikiamas paslaugas, užtikrinant jų prieinamumą bei siekiant įgalinti šeimą įveikti iškilusius sunkumus ir krizes. Siekiant sklandaus projekto įgyvendinimo, Molėtų savarankiško gyvenimo namuose veikia Bendruomeniniai šeimos namai, kuriuose teikiama „vieno langelio“ paslauga – identifikuojamos šeimos problemos, šeimos nukreipiamos į tikslines grupes specialistų pagalbai, informuojama apie teikiamas paslaugas ir panašiai.

Teikiant nestacionarias socialines paslaugas neįgaliems asmenims bei jų šeimų nariams svarbus indėlis tenka ir nevyriausybinėms organizacijoms.

Molėtų kultūros centro padalinys Atviras jaunimo centras vykdė atvirą darbą su jaunimu bei tęsė 2022 m. pradėtą mobilų darbą su jaunimu seniūnijose, kur dar nėra įsikūrusių atvirų jaunimo erdvių ar centrų. 2022 m. šias paslaugos gavo 63 seniūnijų jaunuoliai.

Siekiant užtikrinti socialinių paslaugų kokybę, nuo 2021 m. sausio 1 d. teikiama tik akredituota vaikų dienos socialinė priežiūra, o nuo 2022 m. sausio 1 d. - kitos akredituotos socialinės priežiūros paslaugos, vykdoma nuolatinė šių paslaugų stebėsena ir kontrolė. 2022 m. pabaigoje buvo akredituotos 3 nevyriausybinės įstaigos, kurios nuo 2023 m. pradėjo teikti akredituotas socialinės reabilitacijos neįgaliesiems paslaugas.

Siekiant užtikrinti stacionarių socialinių paslaugų teikimą Molėtų rajono gyventojams, kai nestacionarios paslaugos neefektyvios, į stacionarias socialinės globos įstaigas buvo siunčiami asmenys, kuriems nepakako socialinių paslaugų namuose, bendruomenėje. Visiems gyventojams užtikrintos būtinos socialinės paslaugos.

**III SKYRIUS**

**UŽDAVINIAI IR PRIEMONIŲ PLANAS**

**9. Prioritetinės socialinių paslaugų plėtros kryptys**

* prevencinių socialinių paslaugų teikimas, siekiant padėti asmeniui (šeimai) ir (ar) bendruomenei išvengti galimų socialinių problemų ir (ar) socialinės rizikos atsiradimo, sudaryti sąlygas asmeniui (šeimai) ugdyti ir (ar) stiprinti gebėjimus savarankiškai spręsti socialines problemas, palaikyti socialinius ryšius su visuomene, taip pat padėti didinti socialinę įtrauktį.
* bendrųjų socialinių paslaugų teikimas, siekiant ugdyti ar kompensuoti asmens (šeimos) gebėjimus savarankiškai rūpintis asmeniniu (šeimos) gyvenimu ir dalyvauti visuomenės gyvenime.
* socialinės priežiūros paslaugų teikimas įvairioms asmenų grupėms (senyvo amžiaus asmenims, asmenims su negalia, neįgaliems vaikams ir jų šeimoms, vaikams, riziką patiriančioms šeimoms ir kt.).

**10. Priemonių planas**

 *21 lentelė*

|  |
| --- |
| **Tikslas.** Užtikrinti nestacionarių socialinių paslaugų teikimą rajono gyventojams taip sudarant jiems sąlygas ugdyti ar stiprinti gebėjimus savarankiškai rūpintis asmeniniu (šeimos) gyvenimu, palaikyti socialinius ryšius su visuomene bei padėti įveikti socialinę atskirtį. |
| Uždaviniai | Priemonės | Lėšos tūkst. Eurfinansavimo šaltiniai | Atsakingi vykdytojai | Laukiamas rezultatas |
| Užtikrinti kokybiškų socialinių paslaugų teikimą įvairioms savivaldybės gyventojų grupėms | Pagalbos į namus (įskaitant atokvėpio paslaugą) paslaugų teikimas suaugusiems asmenims su negalia, senyvo amžiaus asmenims ir vaikams su negalia | 253,2Savivaldybės biudžetas25,5Asmenų mokėjimai už socialines paslaugas | Molėtų socialinės paramos centras  | Teikiamos pagalbos į namus paslaugos senyvo amžiaus ar asmenims su negalia, padedant spręsti iškilusias socialines problemas bei sudarant sąlygas gyventi namuose |
| Socialinės priežiūros paslaugų socialinę riziką patiriančioms šeimoms, auginančioms vaikus, teikimas | 357,6Valstybės biudžeto specialioji tikslinė dotacija10,7 Savivaldybės biudžetas | Molėtų socialinės paramos centras  | Taikoma atvejo vadyba bei teikiamos paslaugos socialinę riziką patiriančioms šeimos, auginančioms vaikus padės palaikyti ir atstatyti savarankiškumą asmeniniame (šeimos) bei visuomeniniame gyvenime. Mažės institucinės socialinės globos poreikis vaikams |
| Pagalba šeimoms bei asmenims atsidūrusiems krizinėje situacijoje | 190,0 Savivaldybės biudžetas | Molėtų vaikų savarankiško gyvenimo namai | Socialinių įgūdžių ugdymo, palaikymo ir (ar) atkūrimo, pagalbos ir kitos būtinosios paslaugos padės atkurti asmeniui (šeimai) jo (jos) savarankiškumą, prarastus socialinius ryšius ir padės integruotis į visuomenę |
| Dienos socialinės globos teikimas | 101,9 Savivaldybės biudžetas7,5 Asmenų mokėjimo už paslaugą lėšos | Molėtų socialinės paramos centras | Teikiamos dienos socialinės globos ir sveikatos priežiūros paslaugos asmens namuose leis kuo ilgiau neįgalų asmenį išlaikyti namų aplinkoje taip sumažinant stacionarių globos paslaugų poreikį |
| Asmeninės pagalbos teikimas | 24,9Valstybės biudžetas2,0 Asmenų mokėjimo už paslaugą lėšos | Molėtų socialinės paramos centras | Suteikta individuali pagalba namuose ar viešoje vietoje pagal individualius asmens poreikius, padės neįgaliajam gyventi bendruomenėje ir integruotis į ją, neleistų izoliuoti jo nuo bendruomenės ir skatintų jo savarankiškumą, būtiną kasdieniame gyvenime |
| Socialinių įgūdžių ugdymas, palaikymas ir (ar) atkūrimas socialinę riziką patiriantiems suaugusiems asmenims | 20,4 Savivaldybės biudžetas | Molėtų socialinės paramos | Stiprinant asmens bendravimo gebėjimus (ieškant pagalbos, prisitaikant prie naujų situacijų, dalyvaujant visuomenės gyvenime, užmezgant ir palaikant ryšius su artimaisiais ir pan.) ir (ar) organizuojant jų darbinį užimtumą, didės jų savarankiškumas bei integracija į visuomenę |
| Socialinė priežiūra šeimoms | 39,0Valstybės biudžeto specialioji tikslinė dotacija1,7 Savivaldybės biudžetas | Molėtų socialinės paramos centras  | Teikiamos socialinės priežiūros paslaugos šeimoms įgalins savarankiškai rūpintis savo vaikais ir tinkamai juos prižiūrėti, savarankiškai spręsti problemas, užtikrinti emocinę ir psichologinę gerovę, palaikyti glaudesnį santykį su socialine aplinka, stiprinti šeimos narių gebėjimus prižiūrėti, pozityviai auklėti ir ugdyti vaikus nuo gimimo, padėti šeimai sukurti vaikų raidai palankią aplinką ir išvengti socialinės atskirties |
| Kompleksinės paslaugos šeimai | 12,3Valstybės biudžetas45,0 Projektinės lėšos | Molėtų socialinės paramos centras | Teikiama pagalba asmeniui (šeimai), patyrusio (-ios) sunkumų, stiprinant gebėjimus savarankiškai spręsti iškilusias problemas, ateityje siekiant išvengti galimų didesnių socialinių problemų ir (ar) socialinės rizikos |
| Vaikų dienos socialinė priežiūra | 66,0Valstybės biudžetas47,5Savivaldybės biudžetas | VO Alantos bendruomenės centro VDC „Daigelis“VšĮ Skudutiškio akademijosSuginčių VDC„Tiltas“VšĮ „Arino namai“Molėtų vaikų savarankiško gyvenimo namų vaikų dienos centras | Teikiamos paslaugos padės ugdyti vaikų ir jų šeimų socialinius bei gyvenimo įgūdžius |
| Vaikų iki 6 metų priežiūra | 23,0 Savivaldybės biudžetas | Molėtų vaikų savarankiško gyvenimo namai | Teikiamos paslaugos padės šeimos derinti vaiko priežiūrą bei galimybę dirbti nepilną darbo dieną, taip pat vykdyti intensyvią darbo paiešką, susitvarkyti dokumentus, gauti reikiamas paslaugas ir kt. |
| Atviras darbas su jaunimu /Mobilus darbas su jaunimu | 57,6  Savivaldybės biudžetas22,0Valstybės biudžetas | Molėtų kultūros centro padalinys Atviras jaunimo centras | Teikiama paslauga padės ugdyti jaunų žmonių asmenines ir socialines kompetencijas, jauniems žmonėms aktyviai įsitraukti į bendruomeninius ir visuomeninius procesus, lanksčiai ir konstruktyviai reaguoti į jauno žmogaus gyvenimo pokyčius.  |
| Pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti | 80,0  Savivaldybės biudžetas30,0 Projektinės lėšos | Molėtų vaikų savarankiško gyvenimo namai | Atranka, konsultavimas, mokymai ir teikiama pagalba suteiks žinių kompetencijų, reikalingų auginant globojamus (rūpinamus), prižiūrimus ir įvaikintus vaikus |
| Bendrųjų socialinių paslaugų neįgaliesiems, pensinio amžiaus ir kitiems savivaldybės gyventojams teikimas pagal poreikį | 25,0 Savivaldybės biudžetas | Molėtų socialinės paramos centras VšĮ „Bendrystės centras“NVO | Teikiamos paslaugos padės asmenims (šeimoms) savarankiškai rūpintis asmeniniu (šeimos) gyvenimu. Suteiktos informavimo, konsultavimo, atstovavimo ar tarpininkavimo paslaugos padės spręsti įvairias asmens (šeimos) problemas. |
| Socialinės reabilitacija neįgaliesiems bendruomenėje  | 74,7Valstybės biudžetas30,9Savivaldybės biudžetas | NVOVšĮ | Socialinės reabilitacijos paslaugas gaus 150 neįgaliųjų asmenų, bus sprendžiamas jų užimtumas, skatinama integracija į visuomenę |
| Specialaus transporto paslaugų neįgaliems, socialinės rizikos, senyvo amžiaus ir kitiems asmenims teikimas pagal poreikį | 25,0Savivaldybės biudžetas8,0Asmenų mokėjimai už paslaugas | Molėtų socialinės paramos centrasMolėtų krašto žmonių su negalia sąjungaVšĮ Neįgaliųjų integracijos ir darbinio užimtumo centras | Transporto paslaugomis pasinaudos savivaldybės gyventojai, kurie turi sveikatos problemų ar dėl nepakankamų pajamų negali naudotis asmeniniu ar visuomeniniu transportu.  |
| Aprūpinti Molėtų rajono gyventojus specialiomis techninės pagalbos priemonėmis | 5,0Valstybės biudžetas | Molėtų socialinės paramos centras | Asmenys, kuriems nustatytas techninės pagalbos poreikis, bus aprūpinti būtinomis priemonėmis |
| Būsto (aplinkos) pritaikymas neįgaliesiems | 17,2Valstybės biudžetas 20,0Savivaldybės biudžetas | Molėtų rajono savivaldybės administracija | Pritaikyti į būstus Molėtų rajono neįgaliems gyventojams |
| Bendradarbiauti su asociacijomis teikiant socialines paslaugas | **-** | Savivaldybės administracijaMolėtų socialinės paramos centrasBendruomenės | Pagerės socialinių paslaugų kokybė ir informacijos sklaida. Į socialinių paslaugų teikimą bus įtrauktos bendruomenės ir savanoriai. |
| Finansuoti nevyriausybinių organizacijų veiklos projektus | 25,00Savivaldybės biudžetas | Molėtų rajono savivaldybės administracija | Įvairių socialinių grupių Molėtų rajono gyventojai gaus nestacionarias socialines paslaugas, didės jų užimtumas, pagerės paslaugų kokybė  |
| **Tikslas.** Užtikrinti stacionarių socialinių paslaugų gavimą Molėtų rajono gyventojams, kai nestacionarios paslaugos neefektyvios, gerinti šių paslaugų kokybę. |
| Organizuoti ilgalaikę/ trumpalaikę globą institucijoje: -senyvo amžiaus asmenims;-asmenims su sunkia negalia;-vaikams, likusiems be tėvų globos;vaikams su negalia. | Organizuoti ir teikti stacionarias ilgalaikės/ trumpalaikės globos paslaugas be tėvų globos likusiems vaikams, asmenims su negalia, senyvo amžiaus ir kitiems asmenims | 990,9Savivaldybės biudžetas300,0Valstybės biudžeto specialioji tikslinė dotacija 25,0 Valstybės biudžeto lėšos (globos (rūpybos) išmokos) 70,0 Valstybės biudžetas (vaikų, pradėjusių globą gauti iki 2007 m. sausio 1 d.)500,00Asmenų mokėjimai už socialines paslaugas  | Molėtų rajono savivaldybės administracijaMolėtų socialinės paramos centrasAlantos senelių globos namaiMolėtų vaikų savarankiško gyvenimo namaiBendruomeniniai vaikų globos namaiŠeimynosKito pavaldumo socialinės globos įstaigos | Bus užtikrinta savalaikė, kompleksinė pagalba senyvo amžiaus asmenims, asmenims su sunkia negalia, vaikams, likusiems be tėvų globos, vaikams su negalia ir kitiems asmenims, kuriems šios paslaugos yra būtinos  |
| **Tikslas.** Gerinti teikiamų socialinių paslaugų kokybę bei didinti jų prieinamumą gyventojams |
| Užtikrinti socialines paslaugas teikiančių darbuotojų kvalifikacijos kėlimą | Užtikrinti galimybes kelti kvalifikaciją, dalyvauti mokymuose, seminaruose, konferencijose socialinių paslaugų teikimo klausimais | 4,5Savivaldybės biudžetas4,6Valstybės biudžetas1,0 Kitos lėšos | Molėtų rajono savivaldybės administracijaMolėtų socialinės paramos centrasAlantos senelių globos namaiMolėtų vaikų savarankiško gyvenimo namaiŠeimynosKito pavaldumo socialinės globos įstaigosNVO VšĮ | Įstaigų vadovai užtikrins socialines paslaugas teikiantiems darbuotojams galimybes kelti kvalifikaciją.Socialines paslaugas teikiantys darbuotojai kels kvalifikaciją dalyvaudami mokymuose, seminaruose, konferencijose, įgytas žinias ir gebėjimus taikys dirbant su klientais, gerinant teikiamų paslaugų kokybę. |
| Vykdyti teikiamų socialinių paslaugų kokybės kontrolę (stebėseną) | Teikiamų akredituotos socialinės priežiūros stebėsena ir vertinimas  | - | Molėtų rajono savivaldybės administracija | Bus atliekama akredituotos socialinės priežiūros paslaugų kokybės stebėsena ir vertinimas socialines paslaugas teikiančiose įstaigose  |

**11. Regioninių socialinių paslaugų poreikis 2023 m.**

*22 lentelė*

|  |  |  |  |
| --- | --- | --- | --- |
| Eil. Nr. | Socialinių paslaugų rūšys pagal žmonių socialines grupes | Socialinės globos įstaiga | Mastas (vietų sk.) |
| 1. | Ilgalaikė socialinė globa | Utenos pensionatas | 25 |
| Aknystos pensionatas | 8 |
| Visagino pensionatas | 2 |
| Zarasų socialinės globos namai | 2 |
| Jotainių socialinės globos namai | 2 |
| Senjorų socialinės globos namai | 2 |
| Nijolės Genytės socialinės globos namai | 2 |
| Strūnos socialinės globos namai | 3 |
| Jasiuliškių socialinės globos namai | 1 |
| Kito pavaldumo socialinės globos įstaigos | 18 |
| 2. | Trumpalaikė socialinė globa | Utenos socialinės globos namai | 2 |
| Aknystos socialinės globos namai | 1 |
| Zarasų socialinės globos namai | 1 |
| VšĮ Krizių centras „Angelų pieva“ | 1 |
| 3. | Kitos socialinės paslaugos |  |  |
| 3.1. | Laikinas apnakvindinimas | VšĮ Krizių centras „Angelų pieva“ | 5 |
| 3.2. | Apsaugotas būstas | VšĮ „Šeimos įdėjų centras“ | 2 |

**IV SKYRIUS**

**FINANSAVIMO PLANAS**

**12. Molėtų rajono socialinių paslaugų finansavimo šaltiniai**

*23 lentelė*

|  |  |  |  |
| --- | --- | --- | --- |
| Eil. Nr. | Socialinių paslaugų finansavimo šaltiniai | Pagal faktines | Pagal planines |
| 2018 m.  | 2019 m.  | 2020 m.  | 2021 m. | 2022 m. | 2023 m.  |
| 1 | Savivaldybės biudžeto išlaidos socialinėms paslaugoms, tūkst. Eur. | 928,0 | 976,3 | 1127,7 | 1316,4 | 1579,3 | 1872,8 |
| 1.1. | palyginti su bendru savivaldybės biudžetu, proc. | 4,1 | 4,2 | 4,0 | 5,0 | 5,2 | 6,1 |
| 2. | LR valstybės biudžeto specialiosios tikslinės dotacijos, tūkst. Eur.  | 566,6 | 588,6 | 570,8 | 686,5 | 856,2 | 754,6 |
|  | Iš jų: |  |  |  |  |  |  |
| 2.1. | Socialinės rizikos šeimų socialinei priežiūrai organizuoti | 153,7 | 194,7 | 233,1 | 257,7 | 386,3 | 357,6 |
| 2.2. | Asmenų su sunkia negalia socialinei globai organizuoti | 172,5 | 207,9 | 242,8 | 291,4 | 355,0 | 300,0 |
| 2.3. | Vaikų globos (rūpybos) išmokos | 62,0 | 58,00 | 52,2 | 41,4 | 30,7 | 27,0 |
| 2.4. | Socialinės globos įstaigų išlaikymui | 178,4 | 128,0 | 99,0 | 96,0 | 84,2 | 70,0 |
| 3. | ES struktūrinių fondų lėšos, tūkst. Eur. | 35,5 | 65,4 | 75,6 | 116,4 | 58,2 | 45,1 |
| 4. | Asmenų mokėjimai už socialines paslaugas, tūkst. Eur.  | 10,9\* | 12,3\* | 384,5 | 398,7 | 539,9 | 550,0 |
| 5. | Valstybės biudžeto lėšos, tūkst. Eur. | 114,3 | 115,4 | 128,0 | 176,6 | 189,6 | 159,7 |
|  | Iš viso, tūkst. Eur. | 1655,3 | 1758,0 | 2286,6 | 2694,6 | 3223,2 | 3382,2 |

\*-Molėtų socialinės paramos centro paslaugų gavėjų mokėjimai

**12.1. Socialinių paslaugų finansavimo šaltinių įvertinimas**

Pagrindinis socialinių paslaugų organizavimo ir teikimo Molėtų rajono savivaldybėje finansavimo šaltinis – valstybės biudžeto specialiosios tikslinės dotacijos, savivaldybės bei valstybės biudžeto lėšos. Asmenų mokamos lėšos už ilgalaikę, trumpalaikę bei dienos socialinę globą institucijoje/asmens namuose bei pagalbos namuose paslaugas taip pat sudaro ženklią dalį išlaidų socialinėms paslaugoms. Ši dalis palaipsniui didėja dėl didėjančio paslaugų gavėjų skaičiaus bei jų gaunamų socialinių išmokų augimo – pensijų, tikslinių kompensacijų ir pan. Nevyriausybinės organizacijos savo veiklą vykdo naudodamos ir kitus finansavimo šaltinius – organizacijos nario mokestį, iki 1,2 proc. gyventojų pajamų mokesčio paramai, programų, rėmėjų ir kitas lėšas.

2023 m. Savivaldybės biudžeto lėšos socialinių paslaugų teikimui (be LR valstybės biudžeto tikslinių dotacijų), lyginant su 2023 m., planuojamos didesnės lėšos. Lėšų didėjimą nulėmė didėjančios socialinių paslaugų apimtys, mažėjančios valstybės biudžeto dotacijos socialinių globos įstaigų išlaikymui, pasibaigę projektų finansavimo laikotarpiai. Planuojama, kad didės asmenų mokamos lėšos už teikiamas paslaugas, o valstybės biudžeto tikslinės dotacijos socialinėms paslaugoms neženkliai mažės. Lėšų socialinėms paslaugoms didėjamą lemia didėjantis socialinių paslaugų spektras, ilgalaikės ir trumpalaikės socialinės globos, kitų socialinių paslaugų kainų didėjimas, šias paslaugas gaunančių asmenų skaičiaus didėjimas bei senatvės pensijų, kitų išmokų neįgaliesiems didėjimas, turintis įtakos asmenų mokėjimo už paslaugas dydžiui.

**13. Lėšos reikalingos žmogiškųjų išteklių plėtrai**

Siekiant efektyvinti socialinių paslaugų organizavimą ir teikimą, būtina investuoti į specialistų kvalifikacijos kėlimą. Socialiniai darbuotojai ir socialinių darbuotojų padėjėjai, dirbantys Molėtų rajono socialinių paslaugų teikimo įstaigose, noriai kelia kvalifikaciją ir stengiasi įgyti pareigybes atitinkančią kvalifikaciją, todėl tikslinga 2023 m. sudaryti sąlygas tolimesniam jų profesiniam tobulėjimui. Lėšos, reikalingos kelti socialinių darbuotojų bei socialinių darbuotojų padėjėjų kvalifikacijai numatytos įstaigų biudžetuose.

**14. Savivaldybės finansinių galimybių palyginimas su numatytų priemonių finansavimu**

Molėtų rajono savivaldybėje socialinės paslaugos organizuojamos atsižvelgus į rajono gyventojų poreikius. Savivaldybėje prioritetinės socialinių paslaugų gavėjų grupės yra:

neįgalieji;

senyvo amžiaus asmenys;

socialinę riziką patiriantys vaikai;

socialinę riziką patiriančios šeimos;

likę be tėvų globos vaikai;

vaikus globojantys/rūpinantys asmenys, įtėviai;

šeimos ir asmenys atsidūrę krizinėje situacijoje;

socialinę riziką patiriantys asmenys;

asmenys, paleisti iš pataisos įstaigų.

Šios socialinės grupės yra menkiau integruotos į visuomenę, turi mažiau arba visai neturi galimybių dalyvauti visuomenės gyvenime. Kaip jau minėta, ne visi asmenys, kuriems nustatytas socialinių paslaugų poreikis turi galimybę jas gauti dėl socialinių paslaugų įstaigų vietų, ribotos socialinių darbuotojų galimybės nuvykti į atokias rajono vietoves. Siekiant užtikrinti socialinių paslaugų teikimą minėtoms grupėms, būtina gerinti paslaugų prieinamumą ir kokybę, didinti šiai sričiai skiriamą finansavimą.

**14.1. Savivaldybės organizuojamų socialinių paslaugų įvertinimas**

Šiuo metu Molėtų rajono savivaldybėje teikiamos šios socialinės paslaugos:

**14.1.1. Prevencinės socialinės paslaugos:**

Potencialių socialinių paslaugų gavėjų paieška;

Kompleksinės paslaugos šeimai;

Darbas su bendruomene;

Atvirasis darbas su jaunimu;

Mobilusis darbas su jaunimu.

**14.1.2. Bendrosios socialinės paslaugos:**

informavimo, konsultavimo, tarpininkavimo ir atstovavimo;

maitinimo organizavimo;

aprūpinimo būtiniausiais drabužiais ir avalyne;

transporto organizavimo;

sociokultūrinės;

kitos bendrosios socialinės paslaugos.

**14.1.3. Specialiosios socialinės paslaugos:**

Akredituota socialinė priežiūra:

pagalba į namus;

socialinių įgūdžių ugdymas, palaikymas ir (ar) atkūrimas;

palydėjimo paslauga jaunuoliams;

socialinė priežiūra šeimoms;

Socialinė reabilitacija neįgaliesiems bendruomenėje;

laikinas apnakvindinimas;

intensyvi krizių įveikimo pagalba;

 psichosocialinė pagalba;

apgyvendinimas nakvynės namuose;

pagalba globėjams (rūpintojams), budintiesm globotojams, įtėviams ir šeimynų dalyviams ar besirengiantiems jais tapti;

apgyvendinimas apsaugotame būste;

vaikų dienos socialinė priežiūra;

laikinas atokvėpis (socialinė priežiūra);

**14.1.4. Socialinė globa:**

dienos socialinė globa asmens namuose;

trumpalaikė socialinė globa;

ilgalaikė socialinė globa;

laikinas atokvėpis (globa).

Šiuo metu Molėtų rajono savivaldybės gyventojams teikiamos socialinės paslaugos netenkina pilnai visų socialinių grupių asmenų interesų. Savivaldybėje nėra teikiama laikino apnakvindinimo paslaugos socialinę riziką patiriantiems asmenims, apgyvendinimas apsaugotame būste, tačiau šios paslaugos organizuojamos bendradarbiaujant su kitose savivaldybėse socialines paslaugas teikiančiomis įstaigomis. Tikėtina, kad gerėjant ekonominei situacijai socialinių paslaugų tinklas plėsis ir asmenys turės galimybę gauti jiems būtinas paslaugas Molėtų rajone, arčiau savo gyvenamosios vietos.

Šiais metais pradėtos teikti socialinių įgūdžių ugdymo, palaikymo ir (ar) atkūrimo paslaugos socialinę riziką patiriantiems asmenims.

**V SKYRIUS**

 **PLĖTROS VIZIJA IR PROGNOZĖ**

**15. Socialinių paslaugų plėtros vizija**

Socialinių paslaugų plėtros vizija orientuota į bendrųjų socialinių paslaugų plėtrą, į specialiąsias socialines paslaugas, atitinkančias įvairių gyventojų socialinių grupių poreikius, suteikiant pagalbą asmeniui (šeimai), sudarant sąlygas stiprinti gebėjimą spręsti socialines problemas bei siekiant mažinti socialinę atskirtį. Teikiant socialines paslaugas skatinti įstaigų, teikiančių šias paslaugas, bendradarbiavimą, didinti jų vaidmenį ir nuolat gerinti teikiamų paslaugų kokybę. Socialinių paslaugų plėtrą ir infrastruktūros pokyčius nulemia valstybės vykdoma politika, priimti teisės aktai bei paslaugų poreikį sąlygojantys veiksniai.

 Nuo 2030 metų suaugusiems asmenims su negalia ilgalaikės socialinės globos paslaugos negalės būti pradedamos naujai teikti valstybinėse socialinės globos įstaigose suaugusiems asmenims su negalia, išskyrus specializuotus slaugos ir socialinės globos namus.

Lietuvos Respublikos Vyriausybės 2021 m. lapkričio 10 d. nutarimu Nr. 931 patvirtintoje 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos Socialinės sutelkties plėtros programoje įtvirtintoje pažangos priemonėje „Sumažinti pažeidžiamų visuomenės grupių gerovės teritorinius skirtumus“ numatytas uždavinys „Didinti neįgaliųjų ir jų šeimų, senyvo amžiaus žmonių bei kitų pažeidžiamų ir socialinėje atskirtyje esančių grupių gerovę“.

Rengiantis institucinės globos pertvarkai, Molėtų rajono savivaldybės administracija parengė ir pateikė Utenos regiono plėtros tarybai suderinimui su Socialinės apsaugos ir darbo ministerija Perėjimo nuo institucinės globos prie šeimoje ir bendruomenėje teikiamų bendruomeninių paslaugų žemėlapį, kuriame įvardintos Molėtų rajono savivaldybėje trūkstamos socialinės paslaugos asmenims su intelekto ir (ar) psichikos negalia, kurių teikimas ir plėtra planuojamas įgyvendinti iki 2030 m.

Rengiant Perėjimo nuo institucinės globos prie šeimoje ir bendruomenėje teikiamų bendruomeninių paslaugų žemėlapį paaiškėjo, kad asmenys, turintys intelekto ir (ar) psichikos negalią mažai naudojasi bendruomenėje teikiamomis socialinėmis paslaugomis, dažniausiai yra priklausomi nuo savo artimųjų. Dažnai savivaldybės institucijos nežino šios neįgaliųjų grupės, nes tiek patys asmenys, tiek jų artimieji nelinkę kreiptis pagalbos į institucijas. Vertinant šios paslaugų gavėjų grupės poreikius, pagrindinės socialinės paslaugos susiję su asmenų apgyvendinimu bei užimtumu.

Įgyvendinat Perėjimo nuo institucinės globos prie šeimoje ir bendruomenėje teikiamų bendruomeninių paslaugų žemėlapyje numatytus sprendimus, planuojama Molėtų rajono savivaldybėje iki 2030 m. įsteigti 1 grupinio gyvenimo namus, 5 apsaugotus būstus, 1 dienos užimtumo centrą, veiklą turėtų pradėti 1 socialinės dirbtuves, visos šios įstaigos/veiklos skirtos asmenims, turintiems intelekto ir (ar) psichikos negalią.

**16. Prognozuojamos socialinės paslaugos**

16.1. Pagalbos į namus paslaugų apimties senyvo amžiaus ir neįgaliems asmenims bei socialinių įgūdžių ugdymo ir palaikymo paslaugų namuose socialinių problemų turinčioms šeimoms, auginančioms vaikus, didinimas, siekiant ugdyti šių asmenų savarankiškumą kasdieninėje veikloje.

16.2. Kompleksinės pagalbos asmenims (šeimoms), atsidūrusioms krizinėse situacijose, teikimas.

16.3. Bendrųjų socialinių paslaugų plėtra pasitelkiant kaimo bendruomenes bei nevyriausybines organizacijas.

16.4. Dienos socialinės globos paslaugų asmens namuose teikimas bei derinimas su slaugos paslaugomis asmenims su negalia ir senyvo amžiaus asmenims, kuriems nustatytas specialusis nuolatinės slaugos poreikis.

16.5. Asmeninės pagalbos paslaugų teikimas ir plėtra.

16.6. Smurto artimoje aplinkoje pavojų patiriantiems asmenims ar smurtą patyrusiems asmenims bei smurto artimoje aplinkoje pavojų keliantiems asmenims socialinių paslaugų plėtra bei šių paslaugų kokybės gerinimas.

**17. Savivaldybės biudžeto augimo perspektyva ir numatomas pokytis**

Atsižvelgus į šiandieninę ekonominę situaciją šalyje ir savivaldybės biudžeto galimybes, per ateinančius 3 metus didelių pokyčių socialinių paslaugų finansavimo srityje nenumatoma. Savivaldybės biudžeto lėšų dalis socialinėms paslaugos palaipsniui kils, nes mažės valstybės biudžeto dotacijos įstaigų išlaikymui, taip pat didėjant socialinių paslaugų poreikiui, didėja ir socialinių darbuotojų bei kitų specialistų poreikis. Naujų darbo vietų kūrimui ir socialinių paslaugų tinklo plėtrai būtinos didesnės lėšos.

**18. Išteklių prognozė ateinantiems 3 metams**

Lėšų poreikis Molėtų rajono savivaldybės gyventojams socialinėms paslaugoms teikti per 3 ateinančius metus turėtų didėti. Lėšos ir toliau bus skirstomos, atsižvelgus į kiekvienų metų ir ilgalaikiuose planuose tvirtinamus prioritetus.

**19. Siūlomos plėsti regioninės paslaugos, jų rūšys ir prognozuojamas mastas**

*24 lentelė*

|  |  |
| --- | --- |
| Socialinių paslaugų rūšys (nurodomos pagal žmonių grupes) | Mastas (vietų skaičius) |
|  Plėsti paslaugų nenumatoma  | **-** |

**VI SKYRIUS PLANO ĮGYVENDINIMO PRIEŽIŪRA**

**20. Socialinių paslaugų plano įgyvendinimo priežiūros vykdytojai**

Molėtų rajono savivaldybės 2023 m. socialinių paslaugų plano įgyvendinimo priežiūros stebėseną vykdys Molėtų rajono savivaldybės administracijos Socialinės paramos skyrius.

**21. Socialinių paslaugų plano įgyvendinimo priežiūros etapai ir vertinimo rezultatai**

Molėtų rajono savivaldybės 2023 m. socialinių paslaugų planas bus vertinamas pasibaigus kalendoriniams metams. Socialinių paslaugų įstaigos ir nevyriausybinės organizacijos bei kitos socialines paslaugas teikiančios įstaigos Socialinės paramos skyriui pateiks ataskaitas už kalendorinius metus. Vertinant bus atsižvelgta į pasiektus rezultatus, iškilusias kliūtis, ieškoma būdų kliūtims šalinti. Plano vertinimo rezultatai bus aptariami su socialinių paslaugų įstaigų, nevyriausybinių organizacijų vadovais. Pagrindiniai rodikliai bus apibendrinti ir pateikti rengiant ateinančių metų socialinių paslaugų planą.

**22. Pasiektų rezultatų, tikslų ir uždavinių analizė, numatytų vykdyti priemonių efektyvumas**

Vertinant socialinių paslaugų planą, bus žiūrima, ar pasiekti rezultatai, tikslai ir uždaviniai, ar įgyvendintos visos priemonės, kaip ir kiek panaudota lėšų. Neįgyvendinus plano tikslų ir uždavinių, bus vertinami veiksniai, kurie galėjo turėti reikšmės rezultatams bei numatomos priemonės jiems pašalinti. Vertinant plano tikslingumą, bus atsižvelgiama į kintančias aplinkybes ir veiksnius, turinčius ar galinčius turėti įtakos socialinių paslaugų plano įgyvendinimui bei užsibrėžtų tikslų ir uždavinių siekimui. Ar efektyviai vykdomos plane numatytos priemonės, bus vertinama pagal Socialinės apsaugos ir darbo ministro patvirtintus socialinių paslaugų efektyvumo kriterijus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. http://www.lakd.lt [↑](#footnote-ref-1)
2. Lentelė užpildoma pagal Socialinių paslaugų kataloge numatytus socialinių paslaugų įstaigų tipus. [↑](#footnote-ref-2)
3. Savivaldybės, nevyriausybinių organizacijų, privačios ir kt. [↑](#footnote-ref-3)
4. Maksimalus lankytojų skaičius per dieną. [↑](#footnote-ref-4)
5. Lentelė užpildoma pagal Socialinių paslaugų kataloge žmonių socialinėms grupėms numatytas socialinių paslaugų rūšis. [↑](#footnote-ref-5)